title: Lääketieteellinen terminologia

text: Esimerkki monimutkaisesta taudin nimen muodostumisesta on jalkapohjan kiputilalla nimeltä plantaarifaskiitti, latinaksi "fasciitis plantaris". Sitä nimitetään yhä yleisesti nimellä Calcaneus sporn. "Calcaneus" on kantaluun latinakielinen nimitys, "der Sporn" on saksaa ja tarkoittaa kannusta. Röntgenkuva viittaa "luupiikkiin", mistä ei kuitenkaan ole kysymys, vaan jalkapohjan tukisiteen eli "fascian" sairaudesta. Tilaa on pidetty tulehduksellisena, mistä johtuen nimitykseen on liitetty pääte "-itis". Nyttemmin on tultu päätelmään, että tila ei ole tulehduksellinen vaan rappeutuma eli "degeneraatio", ja nimeä mahdollisesti jälleen muutetaan.


title: Lääketieteellinen terminologia

text: Niin lääketieteessä kuin muillakin ammattialoilla muodostuu väistämättä tiettyjä ammatillisia slangisanoja, jotka ovat enemmän tai vähemmän onnistuneita kuvaamaan totuutta. Tämä on omiaan aiheuttamaan joskus käsityksen, että potilaat eivät saisikaan ymmärtää, mistä heidän kohdallaan on kysymys. Esimerkiksi sana luupiikki on erityisen harhaanjohtava.


title: Viaurin viadukti

text: Viaurin viadukti () on rautatiesilta, joka ylittää Viaur-joen laakson eteläisessä Ranskassa Aveyronin ja Tarnin departementtien rajalla. Vuonna 1887 käydyn suunnittelukilpailun voitti insinööri Paul Bodin Société de construction des Batignolles -yhtymästä. Silta rakennettiin vuosina 1895–1902, ja se vihittiin käyttöön 5. lokakuuta 1903. Silta on 460 metriä pitkä ja se koostuu kahdesta symmetrisestä puolikkaasta, jotka muodostavat sillan keskelle 200 metriä leveän kaaren. Silta on historiallinen monumentti ja yksi merkittävimmistä 1800-luvun ranskalaisista teräsrakennelmista Eiffel-tornin ja Garabitin viaduktin lisäksi.


title: Borg/McEnroe

text: Borg/McEnroe () on vuonna 2017 ensi-iltansa saanut elämäkerrallinen urheiludraamaelokuva, jonka on ohjannut Janus Metz. Elokuva on kansainvälinen yhteistuotanto ja se kertoo kahden 1980-luvun huipputennispelaajan Björn Borgin ja John McEnroen välisestä taistosta, joka huipentuu vuoden 1980 Wimbledonin tennisturnaukseen. Elokuvan pääosia esittävät Sverrir Gudnason, Shia LaBeouf, Stellan Skarsgård, Tuva Novotny ja Robert Emms.


title: Borg/McEnroe

text: "Borg/McEnroe" sai ensi-iltansa 7. syyskuuta 2017 Toronton elokuvajuhlilla, joilla se oli avajaiselokuva.


title: Memotech MTX

text: Memotech MTX oli brittiläisen Memotechin valmistama mikrotietokone. Tietokone julkaistiin kesäkuussa 1983.


title: Memotech MTX

text: Tietokoneesta oli kaksi mallia: MTX 500 ja MTX 512. Molemmissa malleissa oli Zilog Z80A-suoritin ja mallista riippuen joko 32 tai 64 kilotavua keskusmuistia. Tietokone kykeni näyttämään 16 eri väriä.


title: Memotech MTX

text: Tietokoneelle julkaistiin seuraaja Memotech RS 128.


title: Memotech MTX

text: Tietokoneen suunnittelivat Robert Branton ja Geoff Boyd.


title: Memotech MTX

text: Tietokone suunniteltiin aikana, jolloin brittiläiset mikrotietokoneet kävivät hyvin kaupaksi, mutta markkinat supistuivat huomattavasti pian julkaisun jälkeen.


title: Geoffrey Kirui

text: Geoffrey Kipkorir Kirui (s. 16. helmikuuta 1993) on kenialainen kestävyysjuoksija ja miesten maratonin maailmanmestari 2017.


title: Geoffrey Kirui

text: Kirui voitti kultaa 10 000 metrillä vuoden 2011 nuorten yleisurheilun Afrikan mestaruuskisoissa. Vuonna 2012 hän voitti pronssia yleisurheilun alle 20-vuotiaiden maailmanmestaruuskisoissa 10 000 metrin juoksussa. Maastojuoksun maailmanmestaruuskilpailuissa 2013 hän sijoittui henkilökohtaisessa kilpailussa 15:nneksi ja sai joukkuekilpailussa pronssia. Hän sijoittui Afrikan kisoissa 2015 viidenneksi 10 000 metrillä.


title: Geoffrey Kirui

text: Kirui voitti vuoden 2017 Bostonin maratonin ajalla 2.09.37 ja sai myöhemmin samana vuonna kultaa yleisurheilun maailmanmestaruuskilpailuissa ajalla 2.08.27.


title: Aalto Pankkiiriliike

text: Aalto Pankkiiriliike Oy on vuonna 2005 aloittanut, avainhenkilöstönsä omistama sijoituspalveluyritys.


title: Aalto Pankkiiriliike

text: Aalto ilmoittaa olevansa Sijoittajien Korvausrahaston jäsen ja finanssivalvonnan valvonnassa sekä tarjoavansa rahastosijoittamista, sijoitusvakuutuksia, strukturoituja tuotteita ja omaisuudenhoitoa.


title: Aalto Pankkiiriliike

text: Aalto on hakenut toimilupansa peruuttamista. Asiakkaansa se myi vuonna 2017 Elite Varainhoidolle.


title: Aalto Pankkiiriliike

text: Aalto Pankkiiriliike oli vuosina 2008–2016 nimeltään Elina-pankkiiriliike Oy, Sisaryritys Akseli Finanssipalvelut meni vuonna 2009 konkurssiin nimellä "AFI Espoo". Omistajat ovat pyörittäneet toimintaa monta vuosikymmentä eri yritysnimillä.


title: Aalto Pankkiiriliike

text: Syksyllä 2016 Elina-pankkiiriliike ilmoitti toimivansa jatkossa Aalto-nimellä osana Aalto-ryhmää, johon kuuluisi myös Aalto Capital. Aalto Capitalin hallintojohtaja Ari Tammisen mukaan puhuttu yhteistyö ei kuitenkaan toteutunut eikä yrityksillä ei ole mitään tekemistä keskenään.


title: Aalto Pankkiiriliike

text: Aalto Pankkiiriliikkeen enemmistöomistaja on Totti Lintu. Timo Jormalainen ja Jerker Forsström ovat vähemmistöomistajia.


title: Aalto Pankkiiriliike

text: Vuosina 2015–2017 arvopaperilautakunta suositteli kolmesti Aalto Pankkiiriliikkeen hyvittämään asiakkaille näiden sijoitustappioita. Aalto toimii SEB:n asiamiehenä. SEB sopi vuonna 2016 kaikkien jakelijoiden kanssa, että eivät enää myy warranteja, jotka ovat hyvin korkeariskisiä.


title: Aalto Pankkiiriliike

text: "Helsingin Sanomien" artikkelin mukaan Aalto Pankkiiriliikkeen asiakkaille on valehdeltu tuotteiden ominaisuuksista ja että heiltä on hävinnyt kymmeniätuhansia euroja huonojen neuvojen ja suurten palkkioiden vuoksi.


title: Aalto Pankkiiriliike

text: Finanssivalvonta antoi Aalto Pankkiiriliikkeelle julkisen huomautuksen ja 20 000 euron seuraamusmaksun laiminlyönneistä vuonna 2018. Laiminlyönnit koskivat strukturoitujen sijoitustuotteiden myyntiä iäkkäille asiakkaille. Finanssivalvonta oli havainnut tarkastuksissa useita laiminlyöntejä tietojen antamisessa yli 65-vuotiaille ei-ammattimaisille asiakkaille.


title: Vororotti

text: Vororotti on rotko lounaisessa Keski-Suomessa Jämsän keskustan länsipuolella.


title: Vororotti

text: Vororotin rotko on verraten jylhä valtavine irtolohkareineen, kapeine kalliosolineen ja louhikkoineen. Sitä on luonnehdittu Keski-Suomen komeimmaksi kuivan maan rotkovajoamaksi.


title: Vororotti

text: Vororotin nimi viittaa rosvoveljeksiin, jotka piileksivät rotkon piiloluolassa 1800-luvun lopulla. Vororotin piiloluolan seinämillä on nykyäänkin havaittavissa rosvojen nuotiotulen jättämiä nokijälkiä. Ennen kristinuskoa Vororotti on saattanut olla palvontapaikka, sillä sen kallion laelta löydettyjen pienten kuoppien on tulkittu olleen Ukon palvontaan käytettyjä uhrikuppeja.


title: Vororotti

text: Tarun mukaan venäläiset vainoajat kätkivät isonvihan aikana ryöstösaaliitaan Vororotin kallioiden suojiin.


title: Vororotti

text: Vororotin läheisyydessä sijaitsee myös kaksi muuta merkittävää rotkoa: Onkirotti ja Mullikkarotti.


title: Markku Tuuli

text: Markku Tuuli (k. 26. kesäkuuta 1983) oli suomalainen elokuvakriitikko ja -toimittaja sekä tietokirjailija. Hänen erityinen kiinnostuksen kohteensa oli itäeurooppalainen elokuva, josta hän kirjoitti kaksi tietokirjaa Suomen elokuvasäätiön julkaisusarjaan. Pisimpään Tuuli kirjoitti elokuva-arvosteluja "Katso"-lehteen. Elokuvan lisäksi Tuuli kirjoitti rockmusiikista.


title: Markku Tuuli

text: Vuoden 1945 paikkeilla syntynyt Markku Tuuli kiinnostui elokuvista syvällisesti jo teinivuosinaan Kouvolassa, ja harrastus muuttui työksi hänen muutettua Helsinkiin opiskelemaan. Vuonna 1965 hän aloitti "Ilta-Sanomien" ja 1967 "Uuden Suomen" elokuva-avustajana. Vuonna 1967 hän aloitti myös "Katso"-lehden elokuva-arvostelijana. 1970-luvun alussa hän kirjoitti myös musiikkilehti "Musaan". Vuosina 1972–1980 hän laati "Mitä missä milloin" -vuosikirjojen elokuvakatsaukset. Hän vieraili tuomaristojen jäsenenä Bulgarian Varnan elokuvafestivaaleilla ja Tampereen lyhytelokuvajuhlilla.


title: Markku Tuuli

text: Tuuli teki töitä myös radiolle, kuten neliosaisen ohjelmasarjan "Elokuva ja todellisuus". Television puolella hän käsikirjoitti "Iltatähti"-musiikkiohjelmaa syksyllä 1981.


title: Markku Tuuli

text: Markku Tuuli kuoli äkilliseen sairauskohtaukseen 38-vuotiaana kesäkuussa 1983.


title: Listen (The Kooksin albumi)

text: Listen on brittiläisen poprock-yhtye The Kooksin neljäs studioalbumi, joka julkaistiin syyskuussa 2014. Albumi ylsi Britannian albumilistalla parhaimmillaan sijalle 16. ja Yhdysvaltain Billboard 200-listan sijalle 85. Albumilta julkaistiin singlenä viisi kappaletta.


title: Atikamekw

text: Atikamekw (atikamekwiksi "atikamekw iriniwok") on Kanadan Quebecissa virtaavan Saint-Maurice -joen yläjuoksun Bouclierin seudun creeintiaanien vuonna 1972 käyttöön ottama, intiaaniperinteessä ainakin jo 1600-luvulla käytetty nimitys intiaanikansasta (heimosta), joka merkitykseltään viittaa myös seudulta pyydettyyn sillisiikaan (Coregonus clupeaformis). Tätä ennen, vuodesta 1697 lähtien asukkaista oli käytetty taustaltaan epäselvää ranskankielistä nimitystä. Nykyään sanaa atikamekw käytetään sekä tästä Quebecin intiaanikansasta, että kielestä jota he puhuvat.


title: Atikamekw

text: Enemmistöltään atikamekweista koostuvia intiaaniyhteisöjä ovat:


title: Atikamekw

text: Atikamekwien heimoneuvosto () kokoontuu La Tuquen kaupungissa; neuvoston päällikkönä toimii Constant Awashish.


title: Atikamekw

text: Atikamekw (SIL-koodi: atj) on eräs algonkin-kielistä, ja sitä voidaan pitää eräänä cree-kielen murteena tai omana kielenään. Kielen rakenne muistuttaa ranskan kielen rakennetta, mutta sanasto on omaa. Atikamekwin kielinen wikipedia toimii osaltaan välineenä intiaaniyhteisön kielen säilyttämisessä ja kehittämisessä.


title: Kauniainen (Suoniemi)

text: Kauniainen on kylä entisen Suoniemen kunnan alueella Nokialla. Kauniaisten kylä sijaitsee maastokartan mukaan Suoniemen pohjoisosassa valtatien 11 pohjoispuolella.


title: Kauniainen (Suoniemi)

text: Kauniaisten kartano on valtakunnallisesti merkittävä rakennettu kulttuuriympäristö. Kartano sijaitsee yhdystien 2505 eteläpuolella ja Tampere–Pori-rata kulkee kartanon eteläpuolelta. Kartanon edustalla on Kuloveteen kuuluva Kauniaistenlahti.


title: Juan José Flores

text: Juan José Flores (1800 Puerto Cabello, Venezuela – 1864 Guayaquil, Ecuador) oli ecuadorilainen sotilas ja valtiomies. Hän toimi maansa presidenttinä 1830–1834 ja uudelleen 1839–1845.


title: Juan José Flores

text: Hän taisteli Simon Bolivarin joukoissa, ja nautti Bolivarin arvostusta. Hänet nimitettiin Paston alueen komentajaksi 1824, ja Suur-Kolumbian eteläisen osan komentajaksi 1826, asemapaikkanaan Quito. Alueen asukkaiden tuella hän irrotti eteläosat Suur-Kolumbiasta, ja muodosti näin Ecuadorin valtion.


title: Juan José Flores

text: Flores ajoi läpi asetuksen, jonka mukaan hän sai Ecuadorin kansalaisuuden, koska meni naimisiin ecuadorilaisen vaimon kanssa. Näin hän saattoi hakea maan presidentiksi vuonna 1830, ja hallitsikin sen poliittista kenttää 15 vuoden ajan. Perustuslainmuutokset oikeuttivat hänet uusiin kausiin, mutta vuonna 1845 hän joutui väistymään.


title: Juan José Flores

text: Erotettu presidentti lähti Eurooppaan, missä hän alkoi valmistella aseellista maihinnousua Ecuadoriin ja haki sille tukea useilta eurooppalaislta valtioilta. Muut Amerikan valtiot estivät suunnitelman toteuttamisen. Flores palasi Etelä-Amerikkaan ja asettui synnyinmaahansa Venezuelaan, luopui Ecuadorn kansalaisuudesta ja omistautui jälleen sotilasuralle. Vuonna 1858 entinen vihollinen Gabriel García Moreno kutsui Floresin johtaman Ecuadorin joukkoja maan eteläosissa puhjenneiden levottomuuksien tukahduttamisessa.


title: Olen utelias – keltainen

text: Olen utelias – keltainen ("Jag är nyfiken – en film i gult") on Vilgot Sjömanin käsikirjoittama ja ohjaama ruotsalainen elokuva vuodelta 1967. Kollaasimainen, draamaa ja dokumenttimateriaalia sekoittava, yhteiskunnallisesti kantaa ottamaan pyrkivä elokuva tehtiin yhtä aikaa sen rinnakkaisteoksen "Olen utelias – sininen" kanssa, ja elokuvasarja tuli kansainvälisesti tunnetuksi rohkeiden seksikohtaustensa takia. Elokuvat pönkittivät Ruotsin tuolloista mainetta ”vapaan seksuaalisuuden” maana.


title: Olen utelias – keltainen

text: Teatterikoululainen (itseään esittävä Lena Nyman) asuu yhdessä elokuvaohjaajan kanssa, joka haluaa tehdä yhteiskunnallisen elokuvan. Mies lähettää tytön kaupungille mukanaan mikrofoni ja nauhuri, jotta hän voisi haastatella ohikulkijoita elämän tärkeimmistä asioista – seksistä ja politiikasta.


title: Acton Centralin rautatieasema

text: Acton Cetralin rautatieasema on London Overgroundin asema Ealingin kaupunkipiirissä Lontoossa. Se sijaitsee North London Linen varrella South Actonin ja Willesden Junctionin asemien välissä, Oyster-vyöhykkeellä 3.


title: Acton Centralin rautatieasema

text: Asemaa käytti noin 1,9 miljoonaa matkustajaa kaudella 2015–2016.


title: Eloy Alfaro

text: José Eloy Alfaro Delgado (25. kesäkuuta 1842 – 28. tammikuuta 1912) oli Ecuadorin presidentti 1895–1901 ja 1906–1911.


title: Eloy Alfaro

text: Alfaro oli vakaumuksellinen liberaali, josta tuli jo nuorena yksi konservatiivisen presidentin Gabriel Garcia Morenon (1821–1875) vastustajista. Epäonnistuneen kapinan jälkeen Alfaro lähti maanpakoon Panamaan. Siellä hän nai varakkaan perijättären, jonka omaisuudella rahoitettiin tulevia vallankumoushankkeita. Morenon salamurhan jälkeen Alfaro kapinoi maltillista liberaalia Ignacio de Veintemillaa vastaa; kaappausyritykset vuosina 1876 ja 1883 epäonnistuivat. Vuonna 1895 Alfaro syrjäytti presidentti Vicente Lucio Salazarin ja nousi maan diktaattoriksi. Hän vakuutti perustuslakia säätävän kansalliskokouksen, joka teki hänestä virallisen presidentin.


title: Eloy Alfaro

text: Alfaro uskoi modernisoinnin olevan välttämätöntä, ja rakennutti rautatien pääkaupunki Quitosta Guayaquilin satamaan. Hän luopui vallasta 1901 kenraali Leonidas Plazan hyväksi, mutta ei ollut tyytyväinen Plazan seuraajaan vaan järjesti uuden vallankaappauksen vuonna 1905.


title: Eloy Alfaro

text: Vuoden 1910 vaalit voitti täpärästi Alfaron suosikki Emilio Estrada, ja Alfaro käski hänen erota. Vallankaappaukset seurasivat toisiaan. Alfaro joutui vankilaan, josta väkijoukko sieppasi hänet ja ampui kuoliaaksi vuonna 1912.


title: Dickie Hemric

text: Ned Dixon ”Dickie” Hemric (29. elokuuta 1933 Jonesville, Pohjois-Carolina – 3. elokuuta 2017 Akron, Ohio) oli yhdysvaltalainen koripalloilija.


title: Dickie Hemric

text: Hemric pelasi vuodet 1951–1955 Wake Forest Universityn joukkueessa tehden useita konferenssinsa ACC:n pitkäikäisiä tilastoennätyksiä. Muun muassa hänen piste-ennätyksensä rikkoi J. J. Redick vasta vuonna 2006. Boston Celtics varasi Hemricin NBA:han kymmenennellä vuorolla. Hemric pelasi Celticsissä kaksi kautta ja voitti NBA:n mestaruuden vuonna 1957. Hemric kuoli Akronissa 3. elokuuta 2017, viikkoja ennen 84-vuotissyntymäpäiväänsä.


Yhdysvaltain perustuslain kahdeksas lisäys on järjestyksessään kahdeksas Yhdysvaltain perustuslakiin tehty lisäys. Se on osa niin kutsuttuja Bill of Rights -lisäyksiä. Lisäyksessä käsitellään oikeusjärjestelmää. Se kieltää ylenmääräisten takuusummien määräämisen rikoksesta syytetyille, ylenmääräisten sakkojen määräämisen sekä julmat ja epätavalliset rangaistukset.


title: Yhdysvaltain perustuslain kahdeksas lisäys

text: Kahdeksannen lisäyksen sisältö on hyvin tulkinnanvarainen, ja Yhdysvaltain korkein oikeus onkin käsitellyt useita tapauksia siihen liittyen. Esimerkiksi kuolemantuomion suhde kahdeksanteen lisäykseen on ollut useita kertoja korkeimman oikeuden käsiteltävänä, koska ihmisten käsitykset "julmista ja epätavallisista" rangaistuksista ovat muuttuneet aikojen saatossa.


text: Suomennos:


text: Kahdeksannen lisäyksen teksti on lainattu lähes sanasta sanaan Englannin Bill of Rights -laeista (1689).:


title: Maaselkä

text: Maaselkä voi tarkoittaa seuraavia:


title: Anni Suominen

text: Anni Suominen (s. 22. toukokuuta 1992) on suomalainen este-, kestävyys- ja keskimatkojen juoksija. Nuorempana hän juoksi myös aitoja ja hyppäsi kolmiloikkaa. Suominen edustaa Raision Kuulaa ja häntä valmentaa Kimmo Knaapi.


title: Anni Suominen

text: Suominen voitti Kalevan kisoissa pronssia vuonna 2017 Seinäjoella 3 000 metrin estejuoksussa ennätyksellään 10.33,25. Samoissa kilpailuissa hän sijoittui kuudenneksi 1 500 metrin juoksussa ja 11:nneksi 5 000 metrin juoksussa. Vuoden 2009 Kalevan kisoissa Espoossa hän sijoittui seitsemänneksi 400 metrin aitajuoksussa. Viestijuoksun Suomen-mestaruuskilpailuissa Suominen on sijoittunut pronssille Raision Kuulan joukkueessa 4 × 800 metrin viestijuoksussa vuosina 2009 ja 2010.


title: Anni Suominen

text: Lähde


title: Lahden moskeija

text: Lahden moskeija () on Päijät-Hämeen maakunnassa ja Lahden asemantaustalla sijaitseva turkkilainen moskeija. Lahden moskeija avajaistilaisuus suoritettiin kaupunginjohtaja Jyrki Myllyvirran johdolla 4. huhtikuuta 2012. Moskeija kuuluu nykyisin Suomen Islamilaiseen Diyanet Yhdyskuntaan, jonka toimiin ja tehtäviin kuuluu Lahden lisäksi myös Vantaan, Turun sekä Porin moskeijoiden uskonnolliset sekä hallinnolliset tehtävät.


title: Lahden moskeija

text: 1950-luvulla rakennettu puutalo toimi alun perin Lahden Adventtiseurakunnan kirkkorakennuksena 1990-luvulle saakka. 1990-luvulla rakennus toimi ateljeenana kuvataiteilija Ismo Pyykölle noin parikymmentä vuotta, ennen kuin se restauroitiin moskeijarakennukseksi valitusyhdistyksen toimesta vuonna 2012.


title: Lahden moskeija

text: Moskeijan kahdesta sisäänkäynnistä Uudenmaankadun puoleinen etuovi johtaa suoraan naisten ja lasten rukous-, pesu-, opetus- ja oleskelutiloihin. Pihanpuoleinen ovi puolestaan johtaa miesten pesu- ja rukoustiloihin. Moskeijassa niin rukoilijoiden, kuin myös vieraiden tulee aina muistaa riisua ulkokengät rakennuksen ulkopuolella.


title: Lahden moskeija

text: Päijät-Hämeen muslimivähemmistölle moskeijalla on erittäin tärkeä yhteiskunnallinen tehtävä esim. avioliiton, kuoleman sekä hautaustoimeen liittyvien tehtävien parissa.


title: Lahden moskeija

text: Lahden moskeijassa rukoilijat koostuvat useista eri etnisistä ja kansallisista ryhmistä. Kävijöistä suurin osa puhuu joko suomen, turkin, arabian, ranskan, saksan, englannin, albanian, darin, farsin tai tadžikin kieltä. Moskeija tarjoaakin viikoittain niin aikuisille, kuin myös lapsille uskontoon sekä Koraaniin liittyvää opetusta turkiksi ja arabiaksi. Tämän lisäksi moskeijassa on yhdyskunnan rukoilijoille tarjolla kirjallista materiaalia edellä mainittujen kielten lisäksi myös venäjäksi, espanjaksi ja ruotsiksi.


title: Lahden moskeija

text: Turkin tasavallan edustuston lähettämänä Lahden moskeijan henkilöstöön kuuluu kansainvälisissä tehtävissä toiminut ja akateemisen arabian kielen omaava imaami Abdulmecit Aksan, joka yli nelikymmenvuotisen uransa aikana on toiminut useiden eri EU-maiden moskeijoiden parissa. Aksan on Suomessa olonsa aikana tuonut merkittävää erityisosaamista Lahden muslimiyhteisölle, mikä puolestaan on näkynyt moskeijan kävijämäärien kasvuna viimeisen kolmen vuoden aikana.


title: Toivo Rantala

text: Toivo Ensio Rantala (25. toukokuuta 1908 – 3. huhtikuuta 2016) oli suomalainen henkilö. Rantala oli kuollessaan 107-vuotiaana Suomen siihen mennessä vanhimmaksi elänyt toisen maailmansodan veteraani.


title: Comus

text: Comus voi tarkoittaa seuraavia:


title: Harim

text: Harim on kaupunki Pohjois-Syyriassa Idlibin maakunnassa. Kaupunkikuvaa hallitsee saman nimisen linnan raunio, joka on aikanaan näytellyt merkittävää osaa alueen sotahistoriassa. Syyrian vuoden 2004 väestönlaskennan mukaan kaupungissa asui hieman alle 13 000 henkilöä.


title: Harim

text: Harim sijaitsee 88 kilometriä Aleppota länteen ja 39 kilometriä itään Antakyasta Djabal al-Ala vuoren länsirinteellä hieman Antakyasta Aleppoon kulkevalta tieltä sivuun.


title: Harim

text: Nimi Harim on johdettu seemiläisestä juuresta "ḤRM" kiellettyyn tai pois suljettuun ja paikka on aikanaan ollut yksinkertaisesti lammasaitaus. Bysantin valtakunnan aikana paikalla oli pieni Harim niminen linna. Arabit valtasivat linnan Bysantilta, mutta menettivät sen lopulta takaisin. Vuonna 1804 sen valtasi seldžukkisulttaani Suleiman ibn Qutulmish ja vuonna 1086 sitä miehittivät Malik Shah I:n joukot. Ristiretkeläiset valtasivat sen vuonna 1098, jolloin sen sotilaallinen merkitys kasvoi huomattavasti sen suojatessa reittiä Antiokiaan. Zangidihallitsija Nur al-Dinin onnistui vallata linna vuonna 1164 ja vuonna 1183 sen valtasi Saladin. Ristiretkeläiset yrittivät epäonnistuen vallata linnaa takaisin. Saladinin poika Az-Zahir Ghazi rakennutti linnan lähes kokonaan uudestaan. Hülegü-kaanin johtamien mongolien vallattua linnan se ei enää jälkeenpäin näytellyt tärkeää osaa Syyrian sotahistoriassa.


title: Harim

text: Harimin linnan rauniot ovat edelleen jäljellä. Nykyisessä kaupungissa on pysyvä tori, jolla myydään paikallisen maaseudun tuotteita. Nykyinen kaupunki on ollut kuuluisa puutarhoistaan, joista ovat kirjoittaneet arabikirjailijat. Syyrian sisällissodan aikana koalitio on tehnyt ilmaiskuja al-Nusran rintamaa vastaan kaupungissa.


title: Ignacio de Veintemilla

text: Ignacio de Veintemilla (1828–1908) oli Ecuadorin presidentti 1876–1883. Hän yritti veljensä kanssa vallankumousta konservatiivista presidentti Gabriel García Morenoa vastaan vuonna 1869, mutta epäonnistui ja joutui lähtemään maanpakoon Eurooppaan. Hän palasi 1875, ja onnistui syrjäyttämään García Morenon seuraajan Antonio Borreron. Diktaattoria vastaan pitkään taistellut Veintemilla ei itsekään juuri piitannut perustuslaista, ja hänen hallintoonsa olivat tyytymättömiä sekä konservatiivit että liberaalit. Vuonna 1883 hänet syrjäytettiin sotilasvallankaappauksella. Lähtiessään hän ryösti pankista 200 000 pesoa, jonka turvin hän muutti Peruun ja asui siellä loppuelämänsä.


title: Siviilihallinto

text: Siviilihallinto tarkoittaa sotilashallinnon, joskus myös kirkollishallinnon vastakohtaa. Näkökulmasta ja asiayhteydestä riippuen siviilihallinnolla voidaan tarkoittaa eri asioita. Hallinnollisesti katsoen siviilihallinto tarkoittaa sitä osaa julkisen hallinnon järjestämisestä, joka ei kuulu sotilashallinnolle tai kirkollishallinnolle. Siviilihallinnon voi ajatella koostuvan siviilivirkamiehistä, jotka vastaavat kansalaisia koskevien asioiden hoitamisesta, mutta poikkeustilanteissa kuten miehityksen aikana siviilihallinnon järjestämisestä voi vastata myös miehittävän osapuolen sotilasviranomainen tai sotilashallinto.


title: Siviilihallinto

text: Haagin kansainvälisessä konferenssissa vuonna 1907 allekirjoitetussa yleissopimuksessa sovittiin sodankäynnin lakeja ja tapoja koskevasta ohjesäännöstä. Suomi liittyi sopimukseen 9. kesäkuuta 1922. Ohjesäännön 43. artikla kuuluu seuraavasti:


title: Siviilihallinto

text: Kansainvälisen lainsäädännön näkökulmasta artikla 43 takoittaa siviilihallinnon järjestämistä miehityksen aikana. Sopimuksen mukaan siviiliväestön turvaamiseksi miehittäjän tulisi pyrkiä järjestämään miehittämälleen alueelle siviilihallinto miehityksen kohteena olevan valtion lainsäädännön mukaisesti mahdollisimman pian.


title: Siviilihallinto

text: Artiklan epämääräisyys on osoittautunut ajoittain ongelmalliseksi. Käytännössä joissakin tapauksissa miehittäjät ovat käyttäneet artiklan mahdollistamaa "esteisyyttä" hyväkseen ja jättäneet noudattamatta paikallista lainsäädäntöä ottaen käyttöön oman lainsäädäntönsä tai jättäneet paikallisen siviiliväestön olojen turvaamisen käytännössä huomiotta.


title: Mahlamba Ndlopfu

text:
Mahlamba Ndlopfu on Etelä-Afrikan presidentin virka-asunto. Se sijaitsee
Pretoriassa, Gautengin provinssissa.


title: Mahlamba Ndlopfu

text: Rakennuksen nimi oli aiemmin "Libertas". Sen suunnitteli arkkitehti Gerard Moerdijk.


title: Luettelo POP Pankeista

text: Tämä on luettelo Suomen kaikista POP Pankki -ryhmän (ent. "Paikallisosuuspankki") osuuspankeista alkaen vuodesta 1997.


title: Luettelo POP Pankeista

text: Luettelo sisältää POP-ryhmässä edelleen toimivat pankit ja ne pankit, jotka ovat vuoden 1997 jälkeen vaihtaneet pankkiryhmää tai yhdistyneet toiseen pankkiin. Tällä hetkellä toiminnassa olevat POP Pankit on lueteltu artikkelissa POP Pankki.


title: Luettelo POP Pankeista

text: Paikallisosuuspankki-ryhmä syntyi, kun 44 osuuspankkia erosi Osuuspankkiryhmästä 1997. Luettelossa ovat kaikki 1997 eronneet POP Pankit ja sen jälkeen fuusioitumalla syntyneet POP Pankit.


title: Luettelo POP Pankeista

text: Luettelon "Kotipaikka"-sarakkeessa on pankin viimeisin juridinen kotipaikka (lakkautettujen pankkien osalta lakkautushetkellä). Vuoden 1997 jälkeen fuusioissa syntyneet POP Pankit on korostettu vihreällä.


title: Luettelo POP Pankeista

text: Luettelon Ryhmä-sarakkeessa on tieto, mihin pankkiin tai pankkiryhmään pankin liiketoiminta nykyisin kuuluu: OmaSp=yhdistynyt Oma Säästöpankkiin, OP=siirtynyt OP-ryhmään, tyhjä=pysynyt POP-ryhmässä


title: Erik Solitander

text: Erik Solitander, myös Eric Solitander tai Erich Solitander (n. 1755 – 1. tammikuuta 1822) oli porvoolainen kauppias, laivanvarustaja, kauppaneuvos, raatimies, varapormestari ja valtiopäivämies. Hän oli Johan Solitanderin serkku. Hänen vaimonsa Juliana Solitander oli Johan Solitanderin sisar, hänen tyttärensä Johanna Elisabeth Solitander oli Pehr Johan Alopaeuksen vaimo.


title: Erik Solitander

text: Varapormestari Erik Solitander omisti ja piti kauppaansa korttelin IV tontilla 7, eli osoitteessa Jokikatu 12 sijaitsevan rakennuksen, jota nimitetään Porvoon Linnaksi. Se kuuluu niihin kivitaloihin, jotka pystytettiin vuonna 1760 tapahtuneen tuhoisan palon jälkeen. Tontin omisti ja rakennutti kauppias ja raatimies Henrik Schröder. Vuonna 1784 Schröderin perilliset myivät talon raatimies ja kauppias Erik Solitanderille.


title: Erik Solitander

text:
Kauppiastalon liiketilat sijaitsivat pohjakerroksessa. Kaksi salia, kuusi huonetta ja muutamia kammareita käsittävä asuinhuoneisto jakautui ensimmäiseen ja toiseen kerrokseen. Kuten varakkaissa kauppiaskodeissa oli tapana, oli sisustus ylellinen: talossa oli laudasta tehtyä rintapanelointia, öljymaalattuja kudottuja tapetteja ja posliinisia kakluunejakin.
Kaupungin hienoimpana pidetyssä talossa on majoittunut niin kuningas Kustaa III, Kaarle-herttua, Kustaa IV Aadolf kuin tsaari Aleksanteri I.
Åbo Tidningar 5.9.1796 kertoo uutisen Porvoosta 20.8.1796:"I dag, kl. half tre eftermidd. hade wår Stad den nåden at första gången emottaga hans Maj:t Wår Allernådigste konung. Consistorii och Gymnasii Staten med öfriga Prästerskapet, äfven som Magistraten och Borgerskapet, emottogo konungen åtföljd af hans kongl. höghet hertigen af Södermanland, wid wästra tullen; hwarpå och sedan konungen inkommit i de för honom hos Vice-Borgmästaren Solitander tilredde rum, presentation nådigst blef tillåten. Efter skedd publik spisning afredde konungen samma dag kl. 5 til Lovisa." Porvoon korkeat vieraat olivat siis Ruotsin Kuningas Kustaa IV Adolf ja hänen enonsa Kaarle, Södermanlandin herttua.
Erik Solitander oli kokonaan tai osittain omistajana useassa, vuosisatojen 1700 ja 1800 vaihteessa hankitussa, rahtia kuljettavassa purjelaivassa:


title: Erik Solitander

text:
Kauppaneuvos Erik Solitander osti Pornaisissa sijaitsevan Lahan tilan v.1802. Solitander/Borgström -suvun hallussa kartano oli vuoteen 1870. Ostettuaan tila Solitander jatkoi kartanoa ja antoi sille sen nykyisen kustavilaisen ilmeen. Lahan tila kuuluu Wrede-suvun läänityksiin. Ruotsin kuningas Kaarle IX menetti hevosensa Kirkholman taistelussa v. 1605. Ratsumestari Henrik Wrede antoi kuninkaalle hevosensa ja kuningas pelastui, mutta Wrede jalkamiehenä menehtyi. Kuningas lahjoitti suvulle merkittävät maaomaisuudet Elimäeltä, Anjalasta ja Porvoon pitäjästä. Näihin kuului Lahankin alue. Lahan omistus säilyi Wreden suvulla lähes Ruotsin vallan loppuun. 1900-luvun alussa sen 1000 hehtaarista 745 oli metsää, peltoa 215 ja loput laidunmaita. Karjaa oli suurimmillaan 120 lehmää ja 20 hevosta.
Erik Solitander oli Porvoon porvariston edustajana Norrköpingin valtiopäivillä vuonna 1800.
Paikallinen lehti Norrköpings Tidningar kertoo 5.4.1800 edustajien saapumisesta mm. seuraavaa:
"Ankomne resande måndagen 10 mars 1800. Biskopen Zach. Cugneus med son och betjänt ifrån Borgå, Probst. I. (eller J) Lagus med betjänt från Borgå stift. Borgmästaren Eric Solitander med betjänt med flera andra svenskar från västra rikshälften, bo hos fabr. Holm (?)."


title: Ainsdalen rautatieasema

text: Ainsdalen rautatieasema on rautatieasema Ainsdalen kylässä Merseysidessa. Se sijaitsee Merseyrailin Northern Linen varrella, linjan Southportin haaralla.


title: Ainsdalen rautatieasema

text: Asemaa käytti hieman yli miljoona matkustajaa kaudella 2015–2016.


title: Kunnian kentät (vuoden 1980 elokuva)

text: Kunnian kentät ("’Breaker’ Morant") on Bruce Beresfordin ohjaama australialainen sotaelokuva ja oikeussalidraama vuodelta 1980. Toisen buurisodan aikana 1902 käydystä kenttäoikeudenkäynnistä kertovan elokuvan pääosia esittävät Edward Woodward, Jack Thompson ja John Waters. Kenneth G. Rossin näytelmään perustuvan käsikirjoituksen laativat ohjaajan kanssa Jonathan Hardy ja Davis Stevens.


title: Kunnian kentät (vuoden 1980 elokuva)

text: Elokuva oli ehdolla parhaan sovitetun käsikirjoituksen Oscar-palkinnon saajaksi. Vuonna 2004 "The New York Timesin" kriitikot valitsivat "Kunnian kentät" yhdeksi kaikkien aikojen tuhannesta parhaasta elokuvasta maailmassa. "Video-oppaassa" vuodelta 1994 Asko Alanen piti elokuvaa ”vahvana kuvauksena sotakoneiston henkisestä jyräyksestä, jossa tarkoituksenmukaisuus korvaa oikeudenmukaisuuden”. Hän antoi elokuvan Suomessa julkaistulle VHS-kasettiversiolle neljä tähteä viidestä, mikä teoksen mukaan vastaa sanallista arviota ”erinomainen”.


title: Trikloori-isosyanuurihappo

text: Trikloori-isosyanuurihappo (CNClO) on klooria sisältävä heterosyklinen orgaaninen yhdiste. Yhdistettä voidaan käyttää uima-altaiden vesien desinfointiin, puhdistus- ja valkaisuaineissa ja hapettimena ja klooraavana reagenssina orgaanisen kemian synteeseissä.


title: Trikloori-isosyanuurihappo

text: Huoneenlämpötilassa trikloori-isosyanuurihappo on valkoisia neulamaisia kiteitä. Yhdiste liukenee hieman veteen, mutta hydrolysoituu vedessä hitaasti muodostaen muun muassa hypokloorihapoketta, typpitrikloridia, diklooriamiinia ja klooriamiinia. Trikloori-isosyanuurihappo liukenee etyyliasetaattiin, asetonitriiliin ja asetoniin sekä hieman kloorattuihin hiilivetyihin ja bentseeniin. Aine on heikko happo ja vahva hapetin. Trikloori-isosyanuurihappo on myrkyllistä ja ärsyttää ihoa, silmiä ja hengitysteitä.


title: Trikloori-isosyanuurihappo

text: Trikloori-isosyanuurihappo valmistetaan klooraamalla syanuurihappoa emäksisissä olosuhteissa kloorin tai kloorimonoksidin avulla. Reaktio suoritetaan 0–15 °C:n lämpötilassa.


title: Trikloori-isosyanuurihappo

text: Trikloori-isosyanuurihappoa voidaan käyttää desinfiointi- ja kloorausaineena uima-altaissa. Erityisesti sitä käytetään pienten kotitalouksien käyttöön tarkoitettujen altaiden vedenpuhdistuskemikaalina tablettimuodossa. Tämän lisäksi se on ainesosa eräissä puhdistus- ja valkaisuaineissa. Orgaanisissa synteeseissä trikloori-isosyanuurihappoa voidaan käyttää klooraamaan muun muassa ketoneja, eettereitä, tioeettereitä, amideja, imidejä ja aromaattisia yhdisteitä. Tämän lisäksi sillä voidaan hapettaa alkoholeja, alkeeneja ja oksiimeja.


title: Leijonat laivassa

text: Leijonat laivassa (, alaotsikoltaan "Kapina neljästä kultatynnyristä") on vuonna 1912 valmistunut italialainen mykkäelokuva. Luigi Maggin ohjaaman elokuvan pääosia esittävät Mario Bonnard ja Gigetta Morano.


title: Leijonat laivassa

text: Purjealus lähtee Afrikasta kuljettamaan leijonia eurooppalaiseen eläintarhaan. Impressaario Johnsonin ahdistelema leijonankesyttäjä Jeannette rakastuu laivan kapteeniin Jackiin. Mustasukkainen Johnson löytää ruumaan piilotetut kultatynnyrit ja yllyttää miehistön kapinaan. Jack ja Jeannette vetäytyvät ruumaan jossa he sytyttävät tulipalon ja päästävät leijonat vapaaksi. Merimiehet kiipeävät mastoihin ja Jack ja Jeannette pelastautuvat veneellä.


title: Leijonat laivassa

text: Ambrosio Filmin tuottama "Leijonat laivassa" on yksi aikansa ”sensaatiofilmeistä”, joissa jännitystä luotiin villielänten avulla. ”Mitä enemmän leijonia ja mitä enemmän ne karjuvat, sitä paremmin elokuva menestyy”, totesi yhdysvaltalainen kriitikko. Ambrosio teki 1910-luvun alussa useita Arrigo Frustan käsikirjoittamia ”leijonaleokuvia”, joissa pääosia esittivät sirkustaiteilija Alfred Schneiderin eläimet. Elokuvan naispuolinen päähenkilö on Mario Caserinin ohjaaman "Nelly la domatricen" (1912) tavoin ”moderni nainen”, jolle edes leijonankesyttäjän ammatti ei ole vieras.


title: Leijonat laivassa

text: Aikalaiskritiikki kiitti elokuvaa jännitäväksi ja hyvin kuvatuksi. Sitä esitettiin Suomessa loppuvuodesta 1912.


title: Leijonat laivassa

text: Elokuvan mustavalkoinen kopio on säilynyt Alankomaiden elokuvamuseossa. Se on nähtävissä Torinon elokuvamuseon Vimeo-sivustolla.


title: Radio Pikkupäkä

text: Radio Pikkupäkä oli Hyvinkäällä ja Riihimäellä kuulunut paikallisradio. Sen toiminta alkoi nimellä Pikkupäkä 28.10.1988. 1.5.1990-28.10.1994 välillä radio oli nimeltään Päkä.


title: José María Velasco Ibarra

text: José María Velasco Ibarra (1893–1979) oli ecuadorilainen poliitikko, joka valittiin viisi kertaa maansa presidentiksi. Hän opiskeli Quitossa ja Pariisissa ja toimi useissa julkisissa viroissa ennen asettumistaan konservatiivien ehdokkaaksi vuonna 1933. Kongressi ei hyväksynyt Velascon talousuudistusta, ja hän vastasi ottamalla diktaattorin valtuudet, heittämällä oppositiojohtajat vankilaan ja sensuroimalla lehdistöä. Hänet syrjäytettiin sotilasvallankaappauksella 1935.


title: José María Velasco Ibarra

text: Velasco pakeni Kolumbiaan , palasi 1944, nousi monipuoluekoalition johdossa presidentiksi, syrjäytettiin uudelleen ja pakeni nyt Argentiinaan. Vuonna 1952 hän palasi, valittiin uudelleen ja hallitsi ainoan kokonaisen vaalikautensa 1952–1956.


title: Union Buildings

text: Union Buildings on rakennuskompleksi, jota käyttää Etelä-Afrikan hallitus ja presidentti. Se sijaitsee Meintjieskopin kukkulalla, Arcadian esikaupunkialueella, Pretoriassa.


title: Union Buildings

text: Rakennus on Etelä-Afrikan poliittisen elämän keskus ja se on yksi Pretorian ja koko maan tärkeimmistä symboleista. Presidenttien virkaanastujaiset järjestetään Union Buildingsillä.


title: Memotech

text: Memotech on brittiläinen elektroniikkayritys, jonka perustivat Robert Branton ja Geoff Boyd.


title: Memotech

text: Yritys aloitti valmistamalla laajennuskomponentteja Sinclair Researchin ZX81-tietokoneeseen.


title: Memotech

text: Yritys julkaisi myös Memotech MTX mikrotietokoneen.


title: Sanzu

text: Sanzu-joki () on japanilaisen buddhalaisuuden uskomus, joka vastaa kreikkalaisen mytologian Styks-jokea. Uskotaan, että kuolleiden sielut joutuvat ylittämään joen ennen kuolemanjälkeistä elämää, mistä johtuen japanilaisissa hautajaisissa asetetaan kuusi kolikkoa kuolleen arkkuun.


title: Sanzu

text: Sanzu-joen uskotaan yleisesti sijaitsevan Osorezan-vuorella Pohjois-Japanin syrjäisellä alueella.


title: Rinna Ikola-Norrbacka

text: Rinna Ikola-Norrbacka (s. 1973 Turku, ) on Asikkalan kunnanjohtaja. Hän aloitti virassa 7. elokuuta 2017. Hän siirtyi Asikkalan kunnanjohtajaksi Sulkavan kunnanjohtajan virasta. Koulutukseltaan Ikola-Norrbacka on hallintotieteiden tohtori.


title: Rinna Ikola-Norrbacka

text: Ennen kunnanjohtajan uraa Ikola-Norrbacka työskenteli 15 vuotta tutkijana ja opettajana Vaasan yliopistossa. Hän väitteli tohtoriksi vuonna 2010 Vaasan yliopistoston filosofisen tiedekunnan julkisjohtamisen yksiköstä, väitöskirjansa aiheena "Johtamisen eettisyys terveydenhuollossa: esimiestyön ja hallinnon eettiset arvot julkisen terveydenhuollon kahdessa professiossa".


title: Rinna Ikola-Norrbacka

text: Ikola-Norrbacka valittiin Sulkavan kunnanjohtajaksi 12. maaliskuuta 2014. Hänen vastaehdokkainaan olivat Sulkavan hallintojohtaja Jussi Stoor ja Mehiläinen Oy:n mielenterveyspalveluiden yksikönjohtaja Aki Heiskanen. Tehtävään haki 14 henkilöä.


title: Rinna Ikola-Norrbacka

text: Asikkalan kunnanvaltuusto valitsi Ikola-Norrbackan kunnanjohtajaksi huhtikuussa 2017. Virkaa haki 17 henkilöä. Ikola-Norrbacka voitti vastaehdokkaansa Hartolan kunnanjohtajan Merja Oleniuksen äänin 29−4. Hän aloitti kunnanjohtajana 7. elokuuta 2017. Työssä on kuuden kuukauden koeaika. Asikkalan valtuusto oli valinnut kunnanjohtajaksi Juri Niemisen paikalle jo lokakuussa 2016 talousjohtaja Aapo Pispan, mutta hän ilmoitti vuoden 2017 alussa, että ei otakaan virkaa vastaan.


title: Huijarisaarnaaja

text: Huijarisaarnaaja ("Elmer Gantry") on Richard Brooksin ohjaama yhdysvaltalainen draamaelokuva vuodelta 1960. Se perustuu Sinclair Lewisin romaaniin "Elmer Gantry", jonka pohjalta käsikirjoituksen laativat kirjailija ja ohjaaja yhdessä. Elokuvan nimiosaa esittää Burt Lancaster, ja muissa päärooleissa nähdään Jean Simmons, Arthur Kennedy, Shirley Jones ja Dean Jagger.


title: Huijarisaarnaaja

text: 1920-luvun puolenvälissä viinaan ja naisiin menevä, raamatunlauseita myyntipuheessaan viljelevä kulkukauppias (Lancaster) osuu Keskilännen kaupungissa herätyskokoukseen, ihastuu siellä saarnaavaan sisar Sarahiin (Simmons) ja ryhtyy tämän saarnaajakumppaniksi. Vanha naisystävä (Jones) laittaa kuitenkin miehelle kapuloita rattaisiin.


title: Huijarisaarnaaja

text: "Huijarisaarnaaja" sai viisi Oscar-ehdokkuutta, joista se voitti parhaan miespääosan (Lancaster), parhaan naissivuosan (Jones) ja parhaan sovitetun käsikirjoituksen (Lewis ja Brooks) Oscarit.


title: Huijarisaarnaaja

text: "The New York Timesin" kriitikot valitsivat "Huijarisaarnaajan" vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Gerard Moerdijk

text: Gerard Leendert Pieter Moerdijk () oli eteläafrikkalainen arkkitehti. Hänet tunnetaan parhaiten Pretorian Voortrekker-monumentin suunnittelijana.


title: Castlevania (täsmennyssivu)

text: Castlevania voi tarkoittaa seuraavia asioita:


title: Gustaf Borgström

text: Gustaf Borgström (22. kesäkuuta 1730 – 4. tammikuuta 1795) oli porvoolainen kauppias, tehtailija, laivanvarustaja ja raatimies. Hänen vaimonsa (1755) oli Maria Fransman (13. syyskuuta 1729 – 2. helmikuuta 1808). Heidän tyttärensä Catarina Elisabethin (1775–1836) mies oli Johan Solitander. Gustaf Borgströmin veljen pojan poika oli helsinkiläinen liikemies ja mesenaatti Henrik Borgström (1799–1883).


title: Gustaf Borgström

text: Gustaf Borgström oli kolmannen polven kauppias Porvoossa. Gustafin isä, raatimies Henrik Jöransson Borgström (noin 1680–1772) omisti 1750-luvulta lähtien korttelista IV tontin 8, Jokikatu 10. Hänen kuolemansa jälkeen tontti periytyi Gustafin veljelle Jacob Borgströmille (1742–1789), joka oli naimisissa Johan Solitanderin sisaren Catarina Solitanderin (1753–1808) kanssa. Nykyinen päärakennus on vuodelta 1789.


title: Gustaf Borgström

text: Gustaf Borgströmin vaimo Maria Fransman oli myös kauppiassukua. Hänen vanhempiensa Johan Fransmanin ja Margareta Ekebarckin kauppatontti oli korttelissa II tontti 38, Kirkkokatu 16.


title: Gustaf Borgström

text: Kauppias Gustaf Borgström hankki huutokaupassa vuonna 1757 talon korttelista IV tontti 1, Jokikatu 24. Nykyiset asuinrakennukset ovat peräisin tulipalon jälkeen 1760-luvulta. Myöhemmin vuoden 1772 jälkeen Borgström yhdisti omistukseensa noin puolet viereisestä korttelin IV tontista 2, Jokikatu 22, jonka aikaisemmin oli omistanut kauppias Petter Schröder.


title: Gustaf Borgström

text: Gustaf Borgström omisti suuria osuuksia tupakka- ja purjetehtaista. Porvariston puhemiehenä ja raatimiehenä hän vaikutti kaupungin julkisessa elämässä 1700-luvun lopulla.


title: Gustaf Borgström

text: Gustaf Borgström oli Porvoon sokeritehtaan perustaja. Vuonna 1784 perustettiin Porvooseen sokeritehdas aiempaan pormestari Gabriel Hagertin rakennukseen raatihuoneentorilla. Perustajina olivat Gustaf Borgström, R.W. De Geer, molemmilla 5/24 sekä Petter Näslind, Jakob Borgström, Jonas Holm, Johan Fredrik Lang ja Petter Arelius, kaikilla 2/24 sekä Johan Solitander, Henrik Kniper, Henrik Sjöberg ja Henrik Palmsten, kullakin 1/24.


title: Gustaf Borgström

text: Gustaf Borgström oli kokonaan tai osittain omistajana useassa, vuosisatojen 1700 ja 1800 vaihteessa hankitussa, rahtia kuljettavassa purjelaivassa:


title: Castlevania (televisiosarja)

text: Castlevania on vuonna 2017 alkanut aikuisille suunnattu animoitu Netflix-sarja. Se perustuu Konamin vuonna 1989 julkaistuun nimiseen NES-peliin.


title: Castlevania (televisiosarja)

text: Alkuperäisen käsikirjoituksen loi Warren Ellis vuonna 2007, mutta vasta vuonna 2015 Frederator Studiosin, Powerhouse Animation Studiosin ja Netflixin avustuksella projektia päästiin vetämään eteenpäin.


title: Castlevania (televisiosarja)

text: Sarjan esittäminen aloitettiin Netflixissä 7. heinäkuuta 2017. Heti ensimmäisen kauden julkaisun jälkeen Netflix tilasi toisen tuotantokauden. Kolmannen kauden tilauksen Netflix teki kesäkuussa 2018.


title: Särkijärvi (Tohmajärvi)

text: Särkijärvi on Pohjois-Karjalassa Tohmajärvellä sijaitseva järvi. Tämä järvi on suurin Suomen Särkijärvistä ja sen valuma-alueen järvisyys on 49,02%. Silloin järvi on melkein yhtä suuri, kuin valuma-alueensa maa-ala. Tämä järvisyysprosenttiarvo on Suomen suurin.


title: Särkijärvi (Tohmajärvi)

text: Järven pinta-ala on 1 100 hehtaaria eli 11 km². Se on 6,4 kilometriä pitkä ja 2,7 kilometriä leveä. Järven muoto on soikea ja siin on vain kolme pientä, mutta erottuvaa niemeä. Ne ovat Karinniemi, Haapaniemi ja Suur-Kalkku. Karinniemen takana on Sahinlahti ja Suur-Kalkun sivuilla on leveä Mustalahti ja etelässä pari kilometriä pitkä Kannuslahti.


title: Särkijärvi (Tohmajärvi)

text: Järvessä on laskettu olevan 10 saarta. Niiden yhteispinta-ala on 5,0 ha, mikä on noin 0,5 % järven kokonaispinta-alasta. Saarista Pyhäjärvi, Mokinsaari ja Rovesaari ovat yli hehtaarin suuruisia ja loput 7 ovat alle aarin kokoisia. Yksikään saari ei ylitä neliökilometriä. Pyhäsaari on 440 metriä pitkä ja 80 metriä leveä.


title: Särkijärvi (Tohmajärvi)

text: Järvi on luodattu ja siitä on julkaistu syvyyskartat. Sen tilavuus on 79 miljoonaa m³ eli 0,079 km³. Järven keskisyvyys on 7,4 metriä ja suurin syvyys on 20,8 metriä.


title: Särkijärvi (Tohmajärvi)

text: Järven itäpuolella sijaitsee Salpausselän päätemoreen ja sen länsipuolella jäätikköjoen purkausalue, jonka joukossa on muinaisia sandureja ja suppamuodostelmia. Sandurialueen syöttöharjuna on toiminut Korhosensärkkä, jonka toinen harjujaksi Heposärkkä patoaa järven pohjoisrantaa ja kolmas jaksi Retusärkkä patoaa järven luoteisrantoja. Harjujakson länsiosat alkavat Kostamonsärkkänä, joka työntyy maisemanmuotona Pieni-Onkamon ja Suuri-Onkamon välistä Vuoniemenä Pyhäselän poikki ja jatkuu havaittavana muodostelmana Liperin kirkonkylälle saakka.


title: Särkijärvi (Tohmajärvi)

text: Järven rantaviivan pituus on 25 kilometriä, josta saarten rantaviivan yhteispituus on 2 kilometriä. Järven itärannat ovat tiheämmin asuttuja kuin länsirannat. Tikkala muodostaa asutustihentymän, vaikka kiinteää asutusta on muuallakin haja-asutuksena. Kaikilla rannoilla on vapaa-ajan asuntoja. Niille pääsee valtatieltä 6 ja yhdysteiltä 15583 ja 15583 poikkeavilta teiltä.


title: Särkijärvi (Tohmajärvi)

text: Järvi sijaitsee Vuoksen vesistössä (vesistöaluetunnus 04) Oriveden - Pyhäselän alue (04.3) Onkamojärven valuma-alue (04.37), jonka Särkijärven valuma-alue (04.376) järvi kuuluu. Järven vedenpinnan korkeus on 86,8 metriä mpy.


title: Särkijärvi (Tohmajärvi)

text: Valuma-alue on vesistöalueensa latvavesiä ja se saa pääosan vedestään omalta valuma-alueelta. Järven laskuoja on Särkipuro, joka lähtee järven pohjoispäästä. Siihen yhtyy Kostamosta tuleva laskuoja ja puro virtaa tiheästi ojitetun Särkisuon poikki, jonka jälkeen sen nimi muuttuu ensin Särkijoeksi, sitten Lotokanjoeksi ja lopuksi Nivanjoeksi. Viimeinen nimenvaihto tapahtuu Pieni-Onkamon laskujokeen yhtyessään. Sitten se laskee Pyhäselän itärantaan Nivan kylässä. Särkijärven valuma-alueella on kolme muuta yli hehtaarin kokoista järveä tai lampea, jotka laskevat suoraan tai välillisesti järveen. Ne ovat Häpiälampi (6 ha), Laihalampi (4 ha) ja Mustalampi (3 ha).


title: Venla Laiho

text: Venla Susanna Laiho (s. 12. kesäkuuta 1995) on suomalainen kilpakävelijä. Laiho edustaa Laitilan Jyskettä ja hän valmentaa itse itseään.


title: Venla Laiho

text: Laiho voitti Kalevan kisoissa pronssia vuonna 2017 Seinäjoella 10 kilometrin kävelyssä ennätyksellään 50.31. Viestijuoksun Suomen-mestaruuskilpailuissa hän on sijoittunut Laitilan Jyskeen joukkueessa hopealle 3 × 3000 metrin viestikävelyssä vuonna 2017 ja pronssille vuosina 2012 ja 2018. Sisäratojen SM-kilpailuissa Laiho on saanut pronssia vuonna 2018.


title: Venla Laiho

text: Lähde


title: Fatbike

text: Fatbike (myös paksupyörä tai läskipyörä) on maastopolkupyörä, jossa on ylisuuret renkaat. Pyörän renkat ovat suunniteltu alhaiselle ilmanpaineelle, joka mahdollistaa ajamisen pehmeässä ja epävakaassa maastossa, kuten lumella, hiekalla, suolla tai mudalla. Fatbikessa on leveät haarukat, jotta, leveämmät vanteet ja renkaat mahtuvat pyörimään vapaasti.


title: Chubby Checker

text: Chubby Checker (syntymänimeltään Ernest Evans) (s. 3. lokakuuta 1941 Spring Gully, Etelä-Carolina) on yhdysvaltalainen laulaja. Hänet tunnetaan laajasti twistin saattamisesta suosioon. Checkerin tunnetuin kappale lienee vuonna 1961 julkaistu ”Let’s Twist Again”.


title: Muinonen

text: Muinonen on sukunimi. Se on muun muassa seuraavien suomalaisten henkilöiden sukunimi:


title: Onnellisen laakson kansa

text: Onnellisen laakson kansa ("Friendly Persuasion") on William Wylerin tuottama ja ohjaama yhdysvaltalainen elokuva vuodelta 1956. Yhdysvaltain sisällissotaan sijoittuva tarina perustuu Jessamyn Westin romaaniin, josta kirjailija sovitti käsikirjoituksen yhdessä Michael Wilsonin kanssa. Pääosia näyttelevät Gary Cooper, Dorothy McGuire ja Anthony Perkins.


title: Onnellisen laakson kansa

text: Rauhaa rakastava kveekariperhe eteläisessä Indianassa joutuu sisällissodan pyörteissä lopulta valitsemaan puolensa.


title: Onnellisen laakson kansa

text: "Onnellisen laakson kansa" voitti Cannesissa 1957 Kultaisen palmun ja tuotti Oscar-ehdokkuudet parhaan elokuvan, parhaan ohjauksen (Wyler), parhaan miessivuosan (Perkins), parhaan laulun (”Friendly Persuasion (Thee I Love)”, Dimitri Tiomkin, san. Paul Francis Webster), parhaan sovitetun käsikirjoituksen (ei nimetty) ja parhaan äänityksen (Gordon R. Glennan ja Gordon E. Sawyer) kategorioissa. Käsikirjoittaja Wilsonin nimeä ei voitu mainita elokuvan tekijätiedoissa, koska hän oli Hollywoodin mustalla listalla.


title: Onnellisen laakson kansa

text: "The New York Timesin" kriitikot valitsivat "Onnellisen laakson kansan" vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Gigetta Morano

text: Luigia ”Gigetta” Morano (2. elokuuta 1887 Verona – 11. lokakuuta 1986 Torino) oli italialainen näyttelijä.


title: Gigetta Morano

text:
Eläinlääkärin perheeseen syntynyt Morano aloitti näyttelijänuransa harrastelijateatterissa ja Ermete Novellin teatteriseurueessa. Luigi Maggi kutsui hänet vuonna 1908 Ambrosio Filmille, jossa hän työskenteli lähes keskeytyksettä vuoteen 1920 saakka. Gigetta-nimellä esiintyneestä Moranosta tuli vuonna 1910 italialaisen elokuvan ensimmäinen naiskoomikko. Hän esiintyi myös historiallisissa elokuvissa ja draamoissa. Vuodesta 1913 lähtien Morano teki Eleuterio Rodolfin ja Camillo De Rison kanssa joukon pikantteja tilannekomedioita
. Hän oli näyttelijänä monipuolinen ja välitön, vailla aikansa naistähdille ominaisia diivan elkeitä.


title: Gigetta Morano

text: Italialaisen elokuva kriisiydyttyä Morano vetäytyi alalta vuonna 1921. Toisen maailmansodan jälkeen hän teki muutamia sivuosia muun muassa Federico Fellinin elokuvissa "Vetelehtijät" (1953) ja "8½" (1963).


title: Keltinmäki-Myllyjärvi

text: Keltinmäki–Myllyjärvi on Jyväskylän kuudes suuralue. Keltinmäki–Myllyjärven suuralueeseen kuuluvat Keltinmäen, Taka-Keljon, Hanhiperän ja Valkeamäen kaupunginosat.


title: Keltinmäki-Myllyjärvi

text: Keltinmäki–Myllyjärven suuralueella on 7 454 asukasta (vuonna 2015) ja sen pinta-ala on 29,7 neliökilometriä.


title: Kankaanranta

text: Kankaanranta voi tarkoittaa:


title: Theodore Hall

text: Theodore Alvin Hall (alk. Holtzberg, 20. lokakuuta 1925 – 1. marraskuuta 1999) oli yhdysvaltalainen ydinfyysikko ja myöhemmin biokemisti Cambridgen yliopistossa Yhdistyneessä kuningaskunnassa. Työskennellessään Los Alamos National Laboratoryssä 1940-luvun puolivälissä hän luovutti ydinasetta käsitteleviä tietoja Neuvostoliitolle. Hänen kutsumanimensä oli Neuvostoliiton vakoiluelimissä "Mlad", joka on slaavilainen "nuorta" merkitsevä juurimorfi.


title: Theodore Hall

text: New York Cityssä syntynyt Hall hyppäsi koulussa kolmen luokka-asteen yli ja pääsi 16-vuotiaana opiskelemaan Harvardin yliopistoon, josta hän valmistui 18-vuotiaana. Tammikuussa 1944 hänet värvättiin Los Alamosiin, missä ydinaseen kehitys oli käynnissä Robert Oppenheimerin johdolla. Saman vuoden aikana Hall kertomansa mukaan alkoi huolestua mahdollisesta Yhdysvaltain ydinasemonopolista siinä tilanteessa, että maa muuttuisi diktatuuriksi. Hän pääsi yhteyksiin Neuvostoliiton asiamiesten kanssa loppuvuonna 1944 ja luovutti näille tietoja mm. plutoniumpommista. Neuvostoliitto sai myöhemmin Yhdysvaltain ydinaseeseen liittyviä tietoja myös ainakin Klaus Fuchsilta ja David Greenglassilta sekä kahdelta muulta lähteeltä, joita ei ole tunnistettu.


title: Theodore Hall

text: Yhdysvallat tiesi tiettävästi jo vuonna 1950 Hallin vakoilusta. On epäselvää, miksi Hall ei joutunut pidätetyksi missään vaiheessa ennen Yhdysvalloista poistumistaan ja Yhdistyneeseen kuningaskuntaan asettumistaan vuonna 1962. Hallin rooli Neuvostoliiton ydinaseisiin liittyvässä vakoilussa tuli julki vasta 1990-luvulla, jolloin Venona-projektiin liittyvät asiakirjat tulivat julkisiksi. Hall ei tiettävästi koskaan katunut vakoiluaan.


title: Theodore Hall

text: Hall kuoli Cambridgessä 74-vuotiaana vuonna 1999. Hän oli avioitunut Joan Krakoverin kanssa vuonna 1947 ja saanut tämän kanssa kolme tytärtä.


title: Juho Hyvönen

text: Johan David (Juho Taavetti, J.T.) Hyvönen (14. helmikuuta 1891 Virtasalmi – 29. tammikuuta 1975 Helsinki) oli suomalainen poliitikko. Hyvönen toimi Maalaisliiton kansanedustajana vuosina 1922–1924 edustaen Kuopion läänin läntistä vaalipiiriä. Hyvönen kirjoitti ylioppilaaksi vuonna 1911, valmistui filosofian kanditaatiksi vuonna 1913, filosofian maisteriksi vuonna 1914, molempien oikeuksien kandidaatiksi vuonna 1916, sai varatuomarin arvon vuonna 1919 ja valmistui lakitieteen lisensiaatiksi vuonna 1948. Politiikan ulkopuolella Hyvönen toimi muun muassa kotitilan hoitajana, asianajajana Helsingissä ja Maataloustuottajain Keskusliiton lakimiehenä. Hyvösen vanhemmat olivat talollinen Pietari Juhana Hyvönen ja Anna Katariina Halttunen. Hyvösen puoliso vuosina 1919–1935 oli Aune Maria Harlin ja vuodesta 1942 Sylvi Johanna Pere (e. Vallinheimo).


title: Säynätsalo (suuralue)

text: Säynätsalo on Jyväskylän yhdeksäs suuralue. Säynätsalon suuralueeseen kuuluvat Säynätsalon, Lehtisaaren, Muuratsalon ja Kinkovuoren kaupunginosat.


title: Säynätsalo (suuralue)

text: Säynätsalon suuralueella on 3 294 asukasta (vuonna 2015) ja sen pinta-ala on 22,3 neliökilometriä.


title: Il Postino – Posteljooni

text: Il Postino – Posteljooni ("Il Postino") on Michael Radfordin ohjaama italialainen elokuva vuodelta 1994. Radford oli myös yksi elokuvan viidestä käsikirjoittajasta. Antonio Skármetan romaaniin perustuva fiktiivinen tarina runoilija Pablo Nerudasta ja tälle kirjeitä tuovasta postimiehestä nousi kansainväliseksi suosikiksi ja voitti alkuperäismusiikistaan Oscarin. Se oli ehdolla neljässä muussakin kategoriassa.


title: Il Postino – Posteljooni

text: Elokuvan tarinassa keski-ikäinen postimies (pian kuvausten jälkeen sydäninfarktiin kuollut Massimo Troisi) oppii arvostamaan runoutta Pablo Nerudan (Philippe Noiret) avulla ja käyttää keinoa hyväkseen valloittaakseen kauniin Beatricen (Maria Grazia Cucinotta) sydämen.


title: Il Postino – Posteljooni

text: "Posteljoonin" säveltäjä Luis Bacalov voitti parhaan musiikin Oscarin. Elokuva oli lisäksi ehdolla parhaan elokuvan, parhaan ohjauksen, parhaan miespääosan (Massimo Troisi postuumisti) ja parhaan sovitetun käsikirjoituksen sarjoissa. Bafta-palkintogaalassa "Posteljooni" palkittiin parhaana vieraskielisenä elokuvana ja alkuperäismusiikistaan.


title: Il Postino – Posteljooni

text: "The New York Timesin" kriitikot valitsivat "Posteljoonin" vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Il Postino – Posteljooni

text: "Nerudan postinkantaja" (1983) on aiempi chileläinen elokuvasovitus samasta romaanista. Sen ohjasi kirjailija Antonio Skármeta itse.


title: Hysteric Blue

text: Hysteric Blue oli japanilainen rockyhtye. Se perustettiin Osakassa vuonna 1997, ja se koostui kolmesta jäsenestä. Mayumi Takeda oli laulaja, Takuya Kusunose rumpali ja Naoki Akamatsu kitaristi. Uransa aikana he julkaisivat 14 singleä, viisi studioalbumia sekä yhden kokoelma-albumin. Heidät tunnetaan erityisesti kappaleestaan ”Grow Up”, jota käytettiin tunnuskappaleena "Gakkō no Kaidan"-animesarjassa. Yhtye hajosi vuonna 2004 kun Naoki Akamatsu tuomittiin 14 vuoden vankeuteen yhdeksästä raiskauksesta. Tämän jälkeen Mayumi ja Takuya perustivat uuden yhtyeen nimeltä The Screaming Frogs.


title: Eemil Pääkkönen

text: Eemil Pääkkönen (23. maaliskuuta 1892 Kuhmo – 15. elokuuta 1962 Kuhmo) oli suomalainen poliitikko. Pääkkönen toimi Maalaisliiton kansanedustajana vuosina 1945–1948 sekä 1950–1951 edustaen Oulun läänin vaalipiiriä. Hän nousi vuonna 1950 eduskuntaan Sulo Salon tilalle. Pääkkönen toimi myös Kuhmon kunnanvaltuuston jäsenenä. Vuonna 1950 Pääkkönen toimi presidentin valitsijamiehenä. Siviiliammatiltaan Pääkkönen oli maanviljelijä ja hän toimi viljelijänä Kuhmossa. Pääkkönen toimi myös Kuhmon kunnansihteerinä. Pääkkösen vanhemmat olivat maanviljelijä Kalle Vihtori Pääkkönen ja Anna Vappu Immonen. Pääkkösen puoliso vuodesta 1921 oli Aune Mytty. Pääkköselle myönnettiin taloustirehtöörin arvonimi vuonna 1947.


title: Helle-kirjastot

text: Helle-kirjastot on Uudenmaan kaupungin- ja kunnankirjastojen muodostama seudullinen verkosto eli kirjastokimppa. Kimppa oli aiemmalta nimeltään Porsse-kirjastot..


title: Helle-kirjastot

text: Helle-kirjastoihin kuuluvat


title: Helle-kirjastot

text: Kimpan nimi viittaa kirjastoneuvos Helle Kannilaan (1896–1972) (o.s. Cannelin).


title: Helle-kirjastot

text: Uudenmaan kunnat liittyivät Helle-kimppaan vaiheittain vuoden 2017 aikana ja uusivat samalla kirjastojärjestelmänsä. Ensimmäisessä vaiheessa kimpan muodostivat Askola, Pornainen, Porvoo ja Sipoo. Myöhemmin siihen liittyivät muut yhteistyössä mukana olevat kunnat.


title: Helle-kirjastot

text: Helle-kimppaan kuuluu poikkeuksellisesti kaksi erillistä aluetta - Itä-Uusimaa ja Länsi-Uudenmaan rannikko. Näiden välissä oleva pääkaupunkiseutu ei kuulu kimppaan.


title: Pohjois-Korean kriisi 2017

text: Pohjois-Korean kriisi (2017- ) on Yhdysvaltain ja Pohjois-Korean välinen kiista Pohjois-Korean kehittelemistä aseista.


title: Pohjois-Korean kriisi 2017

text: Pohjois-Korean mukaan sen ydinaseohjelma on puolustuksellinen. Pohjois-Korean mielestä Yhdysvallat uhkaa sitä, joten maa tarvitsee turvakseen ydinaseita. Se vastaa ydinaseilla vain ydinaseiskuihin. Yhdysvaltain mielestä Pohjois-Korean ydinaseohjelma uhkaa Yhdysvaltoja, eikä Pohjois-korealla näin saisi olla ydinaseita. Niinpä maiden välillä on jännite.


title: Pohjois-Korean kriisi 2017

text: Pohjois-Korean ydinaseohjelma on edennyt nopeasti vuodesta 2016.


title: Pohjois-Korean kriisi 2017

text: Maa teki sarjan pitkän kantaman ohjuskokeita vuonna 2017. Jo koesarjan alussa Yhdysvaltain presidentti Donald Trump vaati Pohjois-Koreaa luopumaan joukkotuhoaseohjelmastaan. Kesällä Pohjois-Korea kokeili Yhdysvaltoihin kantavaa ohjusta ja syksyllä vetypommia, Tästä seurasi kova sananvaihto maiden johtajien välillä. YK määräsi Pohjois-Korealle lisäpakotteita, mm. öljynvientikiellon.


title: Pohjois-Korean kriisi 2017

text: Olympialaiset, tuleva Trumpin ja Kimin huippukokous ja Pohjois-Korean lupaukset lievensivät vuoden 2018 alkupuolella konfliktia, mutta tilanne pysyi yhä vaarallisena ja häilyvänä. Yhdysvallat vaati Pohjois-Korean ydinaseriisuntaa. Pjongjangin tulevia toimia ei tiedetty. Huippukokous oli ulkonaisesti onnistunut.


title: Pohjois-Korean kriisi 2017

text: Pohjois-Korean ja Etelä-Korean välille ei ole solmittu Korean sodan jälkeen rauhaa vaan pelkkä aselepo. Ajoittaisia pieniä aseellisia välikohtauksia on ollut maalla ja merellä.


title: Pohjois-Korean kriisi 2017

text: Pohjois-Korea alkoi viimeistään 90-luvulla havitella itselleen ydinasetta. Sysäys tähän tuli sosialistisen maailman romahduksesta. Neuvostoliiton seuraaja Venäjä ei ole tukenut Pohjois-Koreaa samalla tavoin kuin Neuvostoliitto.


title: Pohjois-Korean kriisi 2017

text: Pohjois-Korea alkoi kehittää keskipitkän matkan ohjuksia 90-luvun alussa. Vuonna 1993 Bill Clintonin Yhdysvallat suunnitteli vakavissaan ennaltaehkäisevää iskua Pohjois-Korean ydinlaitoksiin. Yhdysvaltain presidentti George W. Bush sanoi vuonna 2002 tammikuussa Pohjois-Korean kuuluvan "pahaan akseliin". Yhdysvallat ja Japani lopettivat tämän takia öljyn vienin Pohjois-Koreaan.


title: Pohjois-Korean kriisi 2017

text: Pohjois-Korean kanta ydinohjelmastaan vaihteli vuosina 2003–2013. Se milloin kiihdytti joukkotuhoaseohjelmaansa mutta välillä järjesti neuvotteluja ulkomaiden kanssa. Vielä vuonna 2012 ulkovallat eivät pitäneet Pohjois-Korean kehitteillä olevia ydinaseita ja ohjuksia uskottavina peloteaseina. Pohjois-Korean kolmas ydinkoe vuonna 2013 tehtiin kevyellä räjähteellä, joka voisi sopia ohjuksen kärjeksi.


title: Pohjois-Korean kriisi 2017

text: Pohjois-Korean ydinaseohjelma eteni nopeasti kun vuonna 2016 Pohjois-Korea kokeili ensi kertaa kohtalaisella menestyksellä sukellusveneestä laukaistavaa ohjusta. Kesällä 2017 maa laukaisi mannertenvälisen ohjuksen, jolla se saattoi uhata Yhdysvaltoja. Pohjois-Korean pelotteen sinetöi syksyn ydinkoe, joka oli melko varmasti vetypommi.


title: Pohjois-Korean kriisi 2017

text: Ohjuksien kehittelyn arveltiin tuolloin vieläkin olevan hieman kesken, ja vievän noin vuoden pari.


title: Pohjois-Korean kriisi 2017

text: Pohjois-Korean johtaja Kim Jong-Un ilmoitti uudenvuodenpuheessaan, että maan mannertenvälinen ohjus on melkein valmis.


title: Pohjois-Korean kriisi 2017

text: Pohjois-Korea laukaisi 13.2.2017 keskimatkan Pukguksong 2-ohjuksen. Yhdysvaltain vasta valittu presidentti Donald Trump tuomitsi ohjuskokeen, koska katsoi sen uhkaavan Japanin turvallisuutta.


title: Pohjois-Korean kriisi 2017

text: Kiina liittyi maaliskuussa YK:n pakoterintamaan, kun kielsi hiilen tuonnin Pohjois-Koreasta.


title: Pohjois-Korean kriisi 2017

text: Pohjois-Korea arvosteli ankarasti Kiinaa siitä, että se koettaa estää Pohjois-Koreaa kehittämästä ydinaseita.


title: Pohjois-Korean kriisi 2017

text: Yhdysvallat vaati YK:ssa tiukempia pakotteita Pohjois-Koreaa vastaan. Yhdysvaltain laivasto ja sukellusvene liikkuivat Pohjois-Korean lähellä. Maa sijoitti THAAD-torjuntaohjuksia Etelä-Koreaan. Näiden tehoa tositilanteessa ei tiedetty. Huhtikuussa pelättiin sodan syttyvän Yhdysvaltojen ja Pohjois-Korean välille, mutta sitä ei silti pidetty todennäköisenä. Trump sanoi maan olevan valmis toimimaan yksin Pohjois-Korean suhteen, jos Kiina ei auta kriisin ratkaisussa. Pohjois-Korean huhtikuun ohjuskokeet pelottivat Japania. Kiina ja Etelä-Korea sopivat huhtikuussa toimista Pohjois-Korean ohjusohjelmaa vastaan.


title: Pohjois-Korean kriisi 2017

text: Trump sanoi toukokuussa haluavansa tavata Pohjois-korean johtajan Kim Jong-Unin.


title: Pohjois-Korean kriisi 2017

text: Kesällä 2017 Pohjois-Korea teki pari ohjuskoetta, jotka olisivat voineet kantaa ainakin Alaskaan, mahdollisesti jopa kaikkialle Yhdysvaltoihin .


title: Pohjois-Korean kriisi 2017

text: Yhdysvaltain presidentti Trump uhkasi elokuussa 2017 Pohjois-Koreaa "tulella ja raivolla", jos se uhkailee Yhdysvaltoja. YK määräsi Pohjois-Korealle uusia pakotteita. Myös Kiina oli pakoterintamassa mukana. Maiden johtajat kävivät elo-syyskuussa kiivasta sanaharkkaa: Kim oli Trumpin mielestä "pieni rakettimies" ja Tump Kimin mielestä "vanha yhdysvaltalaishöppänä".


title: Pohjois-Korean kriisi 2017

text: 3.9.2017 Pohjois-Korea teki ydinkokeen, jonka räjähdysvoima oli jopa 200–300 kt. Maa väitti sitä ohjuksen taistelukärjeksi sopivaksi vetypommiksi.


title: Pohjois-Korean kriisi 2017

text: Myös Kiina oli mukana Pohjois-Korean vastaisissa pakotteissa. Venäjän varaulkoministeri sanoi marraskuussa 2017 pakotteiden luovan humanitaarisia ongelmia.


title: Pohjois-Korean kriisi 2017

text: 28. marraskuuta Pohjois-Korea kokeili mannertenvälistä Hwasong-15-ohjusta, jonka kantama on 13 000 km. YK:n turvallisuusneuvosto kokoontui kriisin takia. Pohjois-Korea ilmoitti olevansa vastuullinen ydinasevaltio. Yhdysvallat vaati meriliikenteen katkaisemista Pohjois-Koreaan. Yhdysvaltain sotilasedustaja sanoi, että Hwasong 15 on epätarkka, ja että sen kärki ei tullut kokeessa ehjänä merenpinnan tasolle asti. Tällöin Pohjois-Korealla ei olisi ollut vielä marraskuussa 2017 todellista kykyä iskeä Yhdysvaltoihin.


title: Pohjois-Korean kriisi 2017

text: 22. joulukuuta YK:n turvallisuusneuvosto hyväksyi yksimielisesti päätöslauselman, jossa se tuomitsi Pohjois-Korean toimet ja päätti uusista pakotteista maata kohtaan. Pakotteilla estetään raakaöljyn ja öljytuotteiden vienti Pohjois-Koreaan ja vaikutetaan pohjoiskorealaisten vierastyöläisten asemaan jäsenvaltioissa.


title: Pohjois-Korean kriisi 2017

text:
Vuoden 2018 alussa Pohjois-Korean ja Yhdysvaltojen välinen jännite lieveni mm olympialaisten takia. Kim halusi diplomatiaa Etelä-Korean kanssa. Pohjois-Korean johtaja kävi Kiinassa. Pohjois-Korean johtaja Kim kutsui Trumpin tapaamiseen. Yhdysvallat ja Korea suunnittelivat maaliskuun lopusta lähtien 2018 maiden johtajien huippukokousta. Tähän liittyen mm Yhdysvaltain tuleva ulkoministeri Mike Pompeo kävi Pohjois-Koreassa.
Pohjois-Korean ja Etelä-Korean johtajien välille avattiin suora puhelinyhteys, "kuuma linja".
Pohjois-Korea lupasi keskeyttää huhtikuussa 2018 ohjusten ja ydinaseiden testauksen. Yhdysvaltain presidentti Trump kiitteli alussa Pohjois-Koreaa. Mutta myöhemmin Trump totesi konfliktin ratkaisun olevan kaukana. Tarkkailijoiden mielestä Pohjois-Korean liennytyspuheet saattoivat olla kylmäveristä taktiikkaa


title: Pohjois-Korean kriisi 2017

text: Kim Jong Un ja Donald Trump tapasivat Singaporessa 12. kesäkuuta 2018. He sopivat alustavasti pyrkimyksestä kohti ydinaseetonta Korean niemimaata ja Yhdysvaltain sotaharjoitusten lopettamisesta. Mutta tämä oli vasta hatara alku. Trump sanoi luopuvansa sotaharjoituksista, koska nämä maksavat. mutta toisaalta Yhdysvaltain ulkoministeri sanoi, että Yhdysvallat suostuu vain täyteen ydinaseriisuntaan. Kim lupasi aloittaa ydinaseista luopumisprosessin nopeasti.


title: Pohjois-Korean kriisi 2017

text: Kiinan, Etelä-Korean ja Japanin johtajat suhtautuivat kokoukseen myönteisesti. Kriitikot katsoivat Trumpin antaneen myönnytyksiä Pohjois-Korealle ilman vastamyönnytyksiä. Todellista edistystä ydinaseriisunnassa ei tapahtunut. Kukaan ei tiennyt, käynnistyisikö liennytys. Koreoiden välinen rauhansopimus oli yhä solmimatta. Niinpä kriisi ei ollut vieläkään päättynyt. Mutta Pohjois-Korean johtajan oli määrä tavata tulevaisuudessa ainakin Putin ja Japanin pääministeri.


title: Pohjois-Korean kriisi 2017

text: Pohjois-Korea kiersi öljynvientirajoituksia ja jatkoi aseohjelmaansa. Ainakin yksi venäläisyhtiö salakuljetti Pohjois-Koreaan. Heinäkuussa Yhdysvallat yritti turhaan ajaa YK:ssa läpi uusia pakotteita. Venäjän ja Kiinan vastustus jäädyttivät uudet pakotteet puoleksi vuodeksi. Pohjois-Korea vaati Yhdysvalloilta pakotteiden höllentämistä ja vi9rallista rauhansopimusta Yhdysvaltain kanssa. Yhdysvallat vaati Pohjois-Koreaa luopumaan pian osasta ydinaseistaan. Sen edustajat väittivät Pohjois-Korean jatkavan salassa aseohjelmaansa. Näin neuvottelut olivat elokuun puolivälissä 2018 umpikujassa.


title: Samppa Aittoniemi

text: Sikstus Samuel (Samppa, S.S.) Aittoniemi (23. marraskuuta 1892 Jalasjärvi – 20. joulukuuta 1969 Jalasjärvi) oli suomalainen poliitikko. Aittoniemi toimi Maalaisliiton kansanedustajana vuosina 1933–1936 sekä 1948–1958 edustaen Vaasan läänin eteläistä vaalipiiriä. Aittoniemi toimi myös Jalasjärven kunnanvaltuuston puheenjohtajana. Vuonna 1931 Aittoniemi toimi presidentin valitsijamiehenä. Aittoniemi kirjoitti ylioppilaaksi vuonna 1917, valmistui filosofian kandidaatiksi vuonna 1923 ja filosofian maisteriksi vuonna 1927. Politiikan ulkopuolella Aittoniemi toimi muun muassa Pienviljelijäin keskusliiton toiminnanjohtajana, Yhteistyön päätoimittajana, Pellervon toimituskunnan jäsenenä ja maanviljelijänä Jalasjärvellä. Aittoniemen vanhemmat olivat maanviljelijä Sikstus Salomon Aittoniemi ja Maria Matilda Matintytär. Aittoniemen puoliso vuodesta 1936 oli Vilta Susanna Niinimaa.


title: Väinö Okko

text: Väinö Okko (12. joulukuuta 1892 Taipalsaari – 22. heinäkuuta 1965 Lappeenranta) oli suomalainen poliitikko. Okko toimi Maalaisliiton kansanedustajana vuosina 1945–1951 edustaen Kymen läänin läntistä vaalipiiriä ja Kymen läänin vaalipiiriä. Okko toimi myös Taipalsaaren kunnanvaltuuston ja Lappeenrannan kaupunginvaltuuston jäsenenä. Vuonna 1950 Okko toimi presidentin valitsijamiehenä. Siviiliammatiltaan Okko oli maanviljelijä ja hän toimi viljelijänä Taipalsaarella. Okko toimi myös Lappeenrannan osuusmeijerin toimitusjohtajana, Taipalsaaren kirkon isäntänä ja Taipalsaaren osuuskassan kirjanpitäjänä. Okon vanhemmat olivat maanviljelijä Adam Okko ja Wilhelmiina Korhola. Okon puoliso vuosina 1926–1941 oli Aliina Jurvanen ja vuodesta 1943 Anita Mäntylä. Okolle myönnettiin kunnallisneuvoksen arvonimi vuonna 1952.


title: Kurk Lee

text: Marvin Kurk Lee (s. 3. kesäkuuta 1967 Baltimore, Maryland) on yhdysvaltalainen kilpauransa päättänyt koripalloilija. Lee pelasi yliopistovuosiensa jälkeen yhden kauden NBA:ssa ja tämän jälkeen Yhdysvaltain piensarjoissa sekä Pohjois-Euroopan sarjoissa. Hän menestyi etenkin Suomessa ja voitti Torpan Pojissa kolme Suomen mestaruutta ja kaksi Suomen cup-mestaruutta. Vuonna 1997 Lee nimettiin SM-sarjan vuoden ulkomaalaisvahvistukseksi.


title: Kurk Lee

text: Lee pelasi yliopistokoripalloa Western Kentucky Universityssä vuodet 1985–1987 ja Towson Universityssä vuodet 1988–1990. Leetä ei varattu NBA:han , mutta hän teki pelaajasopimuksen New Jersey Netsin kanssa ja pelasi joukkueessa kauden 1990–1991 1,4 pisteen ottelukeskiarvolla.


title: Kurk Lee

text: NBA-kautensa jälkeen Lee pelasi Yhdysvaltain piensarjoissa ja Euroopassa Suomessa, Virossa ja Islannissa. Suomessa hän edusti pääsarjassa Torpan Poikia 1995–1999 ja Pussihukkia 2001–2002. Lee sijoittui Suomessa usein heittotarkkuus-, korisyöttö- ja pallonriistotilastojen kärkisijoille, ja hänet nimettiin vuonna 1997 historian ensimmäiseksi SM-sarjan vuoden ulkomaalaisvahvistukseksi. Lee pelasi ToPossa sen menestysvuosina voittaen Suomen mestaruuden vuosina 1996, 1997 ja 1998 sekä Suomen cup-mestaruuden vuosina 1996 ja 1997. Hän pelasi ToPossa myös kolme kautta EuroCupia/Saporta Cupia. Lee päätti pelaajauransa vuonna 2002.


title: Tampereen ylioppilastalo

text: Ylioppilastalo (käytössä myös nimiasu Yo-talo) on Tampereella Tammerkosken kaupunginosassa sijaitseva rakennus, joka on ollut alun perin pankki. Talon on suunnitellut arkkitehti Gustaf Nyström, ja se on valmistunut vuonna 1901. Koristeellisessa ja mielikuvituksellisessa julkisivussa on uusrenessanssin ja varhaisen wieniläisjugendin piirteitä. Rakennus on suojeltu rakennustaiteellisin, kulttuurihistoriallisin ja maisemallisin perustein.


title: Tampereen ylioppilastalo

text: Ylioppilastaloa on kutsuttu aiemmin "Suomen Yhdyspankin taloksi". Nykyisen nimensä se on saanut vuonna 1967, kun Tampereen yliopiston ylioppilaskunta muutti tiloihin. Ylioppilaskunta toimi rakennuksessa kevääseen 2013 asti. Sittemmin siellä on järjestetty muun muassa musiikkiteatteriesityksiä.


title: Tampereen ylioppilastalo

text: Talo kuului alkuaan Suomen Yhdyspankille. Katutasossa sijaitsi näyttävä pankkisali ja kellarissa pankkiholvi. Yläkerrassa oli kaksi asuinhuoneistoa johtajille. Kun pankki vuonna 1938 muutti avarampiin tiloihin Kauppakadun toiselle puolelle, Tampereen kaupunki osti kiinteistön. Se sijoitti sinne muun muassa taksoitusviraston ja huoltotoimiston. Myöhemmin talo kävi vanhanaikaiseksi ja epäkäytännölliseksi, joten kaupunginvaltuusto antoi sen vuonna 1966 tamperelaisten ylioppilaskuntien käyttöön.


title: Tampereen ylioppilastalo

text: Ylioppilastalon viralliset avajaiset pidettiin helmikuussa 1967. Tiloissa toimivat ylioppilaskunta Tamy ja ylioppilaslehti Aviisi, ja siellä oli lisäksi opiskelijoille tarkoitettu lehtisali ja televisiohuone. Talossa aloitettiin myös ravintolatoiminta 1960-luvun lopulla. Kellaritiloihin perustettiin ensin ravintola Tiiliholvi. Koska opiskelijat vierastivat sen arvokasta miljöötä, anniskeluoikeuksia päätettiin laajentaa koskemaan myös talon ensimmäistä kerrosta. Juomien lisäksi siellä pääsi nauttimaan musiikkiesityksistä, tansseista ja klubitunnelmasta. Ylioppilastalosta tuli muun muassa keskeinen manserockin esityspaikka.


title: Tampereen ylioppilastalo

text: Talousvaikeuksien vuoksi ylioppilaskunta joutui vuonna 1978 luopumaan ravintoloidensa omistuksesta, mutta 1990-luvulla se ryhtyi uudelleen ravintoloitsijaksi. Ylioppilastalon ravintolatoiminta yhtiöitettiin vuonna 1997, ja Tamy oli osakeyhtiö Yo-talon pääomistaja, kunnes se vuonna 2008 luopui osake-enemmistöstään. Vuonna 2013 ylioppilaskunta muutti pois talosta uusiin toimistotiloihin, jotka sijaitsivat lähempänä yliopistoa. Rakennus palasi näin Tampereen kaupungin haltuun. Ravintola Yo-talo jatkoi kiinteistössä vuokralaisena, mutta se ajautui konkurssiin tammikuussa 2017. Konkurssipesä myi Yo-talon liiketoiminnan ja irtaimiston ravintola-alan konserni Restamaxille.


title: Bernin lentoasema

text: Bernin lentoasema (; ) on Sveitsin pääkaupunkia Berniä palveleva lentoasema Belpin kunnassa. Sieltä lennetään eräisiin Euroopan suuriin kaupunkeihin sekä useisiin lomakohteisiin. Vuonna 2016 lentoasemaa käytti 183 319 matkustajaa, mikä oli 3,5 prosenttia vähemmän kuin edellisenä vuonna.


title: Bernin lentoasema

text: Lentoaseman käyttäjistä vuonna 2016 182 432 oli siviililiikenteen matkustajia, joista 174 183 oli reitti- ja tilausliikenteen lentokonematkustajia, 1 357 kaupallisten helikopterilentojen matkustajia ja 6 892 ei-kaupallisen liikenteen matkustajia eri tyyppisissä lentokulkuneuvoissa.


title: Bernin lentoasema

text: Asema on lentoyhtiö SkyWork Airlinesin kotikenttä ja Helvetic Airlinesin liikenteen solmukohta.


title: Bernin lentoasema

text: Lentoaseman perusti vuonna 1929 yksityinen ilmailuyhtiö Alpar, joka liikennöi Sveitsissä toisen maailmansodan puhkeamiseen asti. Sodan jälkeen Alpar jatkoi liiketoimintaa lentoaseman operaattorina kantonin ja kaupungin avustusten tukemana. Vuodeksi 1947 suunniteltu laajentuminen ei läpäissyt kansanäänestystä ja ensimmäinen betoninen kiitotie rakennettiin vasta vuonna 1950. Vuonna 2014 Alpar sai uuden nimen, "Flughafen Bern AG".


title: Bernin lentoasema

text: Useat yritykset rakentaa kansainvälinen lentoasema Berniin tai sen lähistölle pienen paikallisen kentän tilalle epäonnistuivat. Vuonna 1945 Sveitsin liittokokous päätti perustaa kansainvälisen lentoaseman, nykyisen Zürichin lentoaseman Kloteniin lähelle Zürichiä Bernin lähellä olevan Utzendorfin sijasta. Vuoden 1963 hanke Herrenschwandenin lähistöllä kariutui jyrkkään vastustukseen erityisesti maanviljelijöiden taholta, kuten kävi myös vuoden 1966 projektille Rosshäusernissä ja vuonna 1970 Kallnachissa.


title: Bernin lentoasema

text: Joulukuussa 2016 bmi regional lopetti lentonsa Münchenin lentoasemalta Berniin kilpailtuaan reitillä kaksi vuotta SkyWork Airlinesin kanssa.


title: Bernin lentoasema

text: Lentoasemalla on kaksi kiitotietä:


title: Bernin lentoasema

text: Olemassaolevaa terminaalia laajennettiin vuonna 2011 palvelemaan paremmin lentoja Schengen-alueen ulkopuolelle. Suunnitelmissa ovat uudet rullaustiet ja uusi pysäköintialue.


title: Bernin lentoasema

text: Yksi kentän lentokonehalleista, "Biderhangar", jonka rakensi sveitsiläinen ilmailun edelläkävijä Oskar Bider, on listattu kansalliseksi perintökohteeksi.


title: Bernin lentoasema

text: Sveitsin ilmavoimien kuljetuskalustoa säilytetään Bernin lentoasemalla. Kyseessä ovat kaksi suihkumoottorilentokonetta ja kaksi potkuriturbiinikonetta.


title: Bernin lentoasema

text: Lisäksi lentoasema toimii Sveitsin siviili-ilmailuviraston kotipaikkana.Kaksi linja-autolinjaa palvelee lentoasemaa. Puolen tunnin välein kulkeva "AirportBus Bern" (linja 334) yhdistää kentän Belpin rautatieasemaan, jossa matkustajat voivat vaihtaa S-Bahnin juniin S3, S4, S31 ja S44 Bernin pääasemalle. Matka-aika Bernin keskustaan on 30 minuuttia. Bussilinja 160 yhdistää lentoaseman Belpiin, Rubigeniin ja Münsingeniin (jossa yhteys S1-junaan).


title: Georg Brunner

text: Georg Brunner (15. joulukuuta 1897 Leipzig – 16. marraskuuta 1959) oli saksalainen maahockeypelaaja ja olympiamitalisti.


title: Georg Brunner

text: Maalivahtina pelannut Brunner pelasi Saksan miesten maajoukkueessa vuosina 1927–1931 yhteensä 11 ottelua. Hän kuului Saksan olympiapronssia voittaneeseen joukkueeseen Amsterdamissa 1928, missä hän pelasi kaikissa neljässä ottelussa. Hänen pelaajauransa aikana ei pelattu maailman- eikä euroopanmestaruuskilpailuja.


title: Bruno Boche

text: Bruno Boche (28. toukokuuta 1897 Berliini – 1. huhtikuuta 1972) oli saksalainen maahockeypelaaja ja olympiamitalisti.


title: Bruno Boche

text: Boche pelasi Saksan miesten maajoukkueessa vuosina 1926–1929 yhteensä 11 ottelua. Hän kuului Saksan olympiapronssia voittaneeseen joukkueeseen Amsterdamissa 1928, missä hän pelasi kolmessa ottelussa ja teki yhden maalin. Hänen pelaajauransa aikana ei pelattu maailman- eikä euroopanmestaruuskilpailuja.


title: Werner Freyberg

text: Friedrich Wilhelm Werner Freyberg (29. heinäkuuta 1902 Leipzig – 15. tammikuuta 1973 Leipzig) oli saksalainen maahockeypelaaja ja olympiamitalisti.


title: Werner Freyberg

text: Freyberg pelasi Saksan miesten maajoukkueessa vuosina 1926–1928 yhteensä neljä ottelua. Hän kuului Saksan olympiapronssia voittaneeseen joukkueeseen Amsterdamissa 1928, missä hän pelasi kahdessa ottelussa. Hänen pelaajauransa aikana ei pelattu maailman- eikä euroopanmestaruuskilpailuja.


title: Friedrich Horn

text: Friedrich ”Fritz” Horn (1909 – ?) oli saksalainen maahockeypelaaja ja olympiamitalisti.


title: Friedrich Horn

text: Horn pelasi Saksan miesten maajoukkueessa vuosina 1928–1932 yhteensä viisi ottelua. Hän kuului Saksan olympiapronssia voittaneeseen joukkueeseen Amsterdamissa 1928, missä hän pelasi kahdessa ottelussa. Hänen pelaajauransa aikana ei pelattu maailman- eikä euroopanmestaruuskilpailuja.


title: Franklin ACE

text: Franklin ACE on yhdysvaltalaisen Franklin Computerin valmistama sarja tietokoneita. Tietokoneet olivat klooneja Apple II-tietokoneista.


title: Franklin ACE

text: Franklin Computer joutui oikeuteen Applen kanssa tekijänoikeusrikkomuksesta, jonka Franklin-yhtiö aluksi voitti. Myöhemmin yritys hävisi, johon myöhemmin on viitattu takaisinmallinnusta koskevista oikeustapauksissa. Apple väitti yhtiön kopioineen Apple-tietokoneen ROM-ohjelman yhteensopivuuden saamiseksi.


title: Franklin ACE

text: Franklinin väite oli, että koska tietokoneohjelma ei ole olemassa paperille tulostetussa muodossa tekijänoikeuslaki ei koskisi tietokoneohjelmaa. Tarkennus yhdysvaltain tekijänoikeuslakiin merkitsi tekijänoikeuden kattamaan myös binäärimuotoisen ohjelman ihmisten käyttämän lähdekoodin lisäksi.


title: Franklin ACE

text: Oikeustapausta voidaan merkitä omisteisen ohjelmiston käsitteen syntynä.


title: Franklin ACE

text: Eri mallit olivat klooneja Apple II:n eri malleista:


title: Franklin ACE

text: Ace 1000 -malli ei tehtaalta tullessaan tukenut värejä, mutta ominaisuus voitiin lisätä jälleenmyyjällä 50 dollarin piirillä. Menettelyllä Franklin pyrki suojaamaan itseään Applelta.


title: Irak kesäolympialaisissa 2008

text: Irakin osallistuminen vuoden 2008 olympialaisiin uhkasi peruuntua juuri ennen kisoja, sillä heinäkuussa 2008 Kansainvälinen olympiakomitea päätti, että maa ei saa osallistua olympialaisiin. Syyksi tähän ilmoitettiin Irakin hallituksen puuttuminen maan kansallisen olympiakomitean toimintaan. Viikkoa myöhemmin kiistassa päästiin sopuun, mutta viiden kisoihin valmistautuneen irakilaisurheilijan kiintiöpaikat oli jo ehditty antaa muiden maiden urheilijoille. Lopulta Irak osallistui vuoden 2008 Pekingin kesäolympialaisiin neljän urheilijan joukkueella. Heistä kaksi yleisurheilijaa ja kaksi soutajaa.


title: Kyllä maalla on mukavaa...

text: Kyllä maalla on mukavaa... on Finntrion albumi vuodelta 1978. Levyn tunnetuimmat laulut ovat Kyllä maalla on mukavaa ja vuoden 1978 Syksyn Sävel -kilpailukappale Rökäleitä, mökäleitä kerrassaan, jonka on säveltänyt Suomen Ääni- ja kuvatallennetuottajat ÄKT ry:n (nyk. Musiikkituottajat ry) toiminnanjohtajana vuosina 1975-2009 toiminut Arto Alaspää. Levy on julkaistu vinyylinä (koodilla FL 5059) ja c-kasettina (koodilla FK 5059).


title: Uvulifer ambloplites

text: Uvulifer ambloplites on tiehytmatoihin kuuluva laakamatolaji. Se on loiseläin, joka käyttää isäntänään kotiloita, kaloja ja lintuja.


title: Uvulifer ambloplites

text: "Uvulifer ambloplites" -tiehytmatoa tavataan Pohjois-Amerikassa, Väli-Amerikassa ja Etelä-Amerikan pohjoisosissa. Sen elämä alkaa munana kaloja syövän linnun ulosteessa. Se kuoriutuu värekarvatoukaksi. Lajin ensimmäisenä väli-isäntänä toimivat kotilot. Kotilossa toukasta kehittyy ensin sporokysta, ja sitten kotilosta se lähtee kerkariatoukkana vesistöön. Vedessä toukka läpäisee kalan suomut ja päätyy syvälle kalan lihaksistoon. Kalassa toukka kehittyy edelleen, ja aikuiseksi se tulee kuitenkin vasta kalan syöneessä linnussa. Siellä madot lisääntyvät ja muodostavat uusia munia, jotka jatkavat kiertoaan linnun ulosteessa.


title: Waris Hussein

text: Waris Hussein (s. 9. joulukuuta 1938 Lucknow, Brittiläinen Intia) on intialais-brittiläinen televisio- ja elokuvaohjaaja. Hänet tunnetaan enimmäkseen Yhdysvalloissa ohjaamiensa pitkien televisio- ja teatterielokuvien ohella monista ohjauksistaan brittiläisille televisiokanaville. Hänen varhaisimpia töitään BBC:n ohjaajaharjoittelijana olivat ensimmäiset jaksot alkuperäisestä "Doctor Who" -sarjasta vuonna 1963 Husseinin tunnetuimpia elokuvaohjauksia ovat "Melody – suloinen ensirakkaus" (1970) ja "Tappaja vastoin tahtoaan" (1988).


title: Luettelo Säästöpankeista

text: Tämä on luettelo Suomen kaikista säästöpankeista alkaen vuodesta 1995.


title: Luettelo Säästöpankeista

text: 1990-luvun lama aiheutti Säästöpankkiryhmässä suuren mullistuksen. Enemmistö säästöpankeista yhdistyi Suomen Säästöpankkiin, joka vuoden kuluttua pilkottiin ja konttorit jaettiin muiden pankkien (KOP, SYP, PSP ja OP) kesken. Vain 40 säästöpankkia jäi toimimaan itsenäisinä pankkeina.


title: Luettelo Säästöpankeista

text: Tämä luettelo sisältää sekä nykyisin toimivat säästöpankit että ne säästöpankit, jotka ovat vuoden 1995 jälkeen vaihtaneet pankkiryhmää tai yhdistyneet toiseen pankkiin. Tällä hetkellä toiminnassa olevat säästöpankit on lueteltu artikkelissa Säästöpankkiryhmä ja Oma Säästöpankki.


title: Luettelo Säästöpankeista

text: Luettelon "Kotipaikka"-sarakkeessa on pankin viimeisin juridinen kotipaikka (lakkautettujen pankkien osalta lakkautushetkellä). Ryhmä-sarakkeessa on tieto, mihin pankkiin tai pankkiryhmään ko. pankin liiketoiminta nykyisin kuuluu. SP=Säästöpankkiryhmä, OmaSp=Oma Säästöpankki, Aktia=Aktia Pankki. Vuoden 1995 jälkeen perustetut säästöpankit on merkitty vihreällä.


title: Porvoon kaupunginkirjasto

text: Porvoon kaupunginkirjasto on Porvoon kaupungin ylläpitämä julkinen kirjasto, jolla on myös alueellinen kehittämistehtävä. Sillä on viisi toimipistettä ja kirjastoauto. Porvoon kaupunginkirjasto kuuluu Helle-kirjastokimppaan.


title: Porvoon kaupunginkirjasto

text: Kirjastotoiminta aloitettiin Porvoossa vuonna 1861: perustuskokous pidettiin 21. helmikuuta 1861 ja Porvoon kansankirjasto avattiin 13. huhtikuuta 1861. Kansankirjasto toimi aluksi alemman alkeiskoulun huoneistossa. Vuonna 2011 Porvoon kaupunginkirjasto juhli 150. toimintavuottaan.


title: Porvoon kaupunginkirjasto

text: Porvoon kansakirjasto oli tarkoitettu erityisesti työtätekevän luokan käyttöön. Lainausoikeus oli kaikilla Porvoon kaupungin ja maaseurakunnan asukkailla. Kirjaston perustajiin kuuluivat mm. Fredrika Runeberg ja J. E. Strömborg. Kirjastokokoelman perustana olivat kaupungin tyttökoulusta saatu ”Tyttöjen kirjasto” ja Naisyhdistyksen ”Rouvien kirjasto”. Tuon ajan tavan mukaan kirjastoa kartutettiin kirja- ja rahalahjoitusten avulla.


title: Porvoon kaupunginkirjasto

text: Kirjasto uudistui merkittävästi 1911–1912 välisenä aikana: kansanopiston johtajan Einar Holmbergin Amerikan vierailun tuloksena kirjasto siirtyi avohyllyjärjestelmään tiettävästi ensimmäisenä kirjastona Suomessa. Avojärjestelmää edeltävänä aikana asiakkaan piti seisoa tiskin takana ja pyytää toivomansa kirja kirjastovirkailijalta. Avojärjestelmän poikkeuksena oli lasten aineisto: lasten hyllyjen edessä säilyi kanaverkko, jonka takaa lapset saivat osoittaa haluamansa kirjan.


title: Porvoon kaupunginkirjasto

text: Teknisiä apuvälineitä kirjastotyön tueksi saatiin vähitellen. Vuonna 1916 kirjasto otti käyttöön puhelimen. Asiakkaat saivat tilata kirjoja puhelimitse ja tilatut kirjat tuotiin kotiinkuljetuksella 20 pennin maksusta. Kameralainauksen Porvoo otti käyttöönsä vuonna 1972. Vuonna 1989 Porvoon kaupungin ja maalaiskunnan kirjastot hankkivat ensimmäisen yhteisen ATK-pohjaisen kirjastojärjestelmän. 2000-luvulla pääkirjastoon hankittiin ensin lainausautomaatit ja myöhemmin palautusautomaatti.


title: Porvoon kaupunginkirjasto

text: Vuonna 1997 Porvoon kaupunki ja maalaiskunta yhdistyivät kuntaliitoksessa. Tällöin yhdistyivät myös Porvoon kaupunginkirjasto ja vuonna 1883 perustettu Porvoon maalaiskunnan kirjasto.


title: Porvoon kaupunginkirjasto

text: Maakuntakirjasto-statuksen Porvoo sai vuonna 2011. Sitä ennen Porvoon kaupunginkirjasto toimi Itä-Uudenmaan maakuntakirjastona vuodet 2001–2010. Kaupunginkirjaston tehtävä maakuntakirjastona muuttui alueellista kehittämistehtävää hoitavaksi kirjastoksi vuoden 2018 alussa.


title: Porvoon kaupunginkirjasto

text: Porvoon kaupunginkirjasto lähikirjaston Borgå Gymnasiumin kokoelma on vanhin ja arvokkain yhtenäinen teoskokonaisuus Suomessa. Borgå Gymnasiumin kirjasto on perustettu vuonna 1728 ja sen kokoelma käsittää noin 30 000 teosta ja pienpainatteita pääosin 1400- ja 1800-luvulta. Kokoelmaan kuuluu mm. käsikirjoituksia, käsin väritettyjä karttoja, inkunaabeleita (ennen vuotta 1501 painetut teokset) ja sotasaaliskirjoja Puolasta. 1700-luvulla Borgå gymnasiumin kirjastosta kehittyi Åbo Akademin kirjaston jälkeen aikansa merkittävin julkinen tieteellinen kirjasto Suomessa. Kirjasto sai 1700-luvun lopulta 1800-luvun alkuun paljon lahjoituksia merkittäviltä henkilöiltä, muun muassa Turun Akatemian professori Henrik Gabriel Porthan lahjoitti kirjastolle 133 teosta.


title: Porvoon kaupunginkirjasto

text: Kokoelman digitointihanke aloitettiin opetus- ja kulttuuriministeriön rahoituksella vuonna 2010. Kokoelman luettelointiprojekti aloitettiin syksyllä 2011.


title: Porvoon kaupunginkirjasto

text: Porvoon kaupunginkirjaston kirjastoauto on järjestyksessään neljäs kirjastoauto Porvoossa. Auto on ollut käytössä vuodesta 1996. Porvoon maalaiskunnan ensimmäinen kirjastoauto aloitti toimintansa vuonna 1967. Kirjastoauto ajoi ensimmäisen vuoronsa 16. toukokuuta 1967.


title: Porvoon kaupunginkirjasto

text: Gammelbackan kirjasto aloitti toimintansa vuonna 1976.


title: Porvoon kaupunginkirjasto

text: Kevätkummun kirjasto aloitti toimintansa vuonna 1980.


title: Porvoon kaupunginkirjasto

text: Kerkkoon kirjasto aloitti toimintansa vuonna 1952, jolloin Kerkkoon koululle perustettiin lainausasema, jota hoitivat koulun opettajat. Porvoon maalaiskunnan sivukirjasto perustettiin Kerkkooseen vuonna 1962. Kirjasto muutti koululta alakylän rivitaloihin vuonna 1979. Kirjasto toimi vähän aikaa palokunnan tiloissa ja muutti Henttalantielle entisiin postin tiloihin vuonna 1991. Kerkkoon kirjasto liittyi ATK-pohjaiseen lainausjärjestelmään ja sai Internet-yhteyden kyläläisten käyttöön vuonna 2006. Kerkkoon kirjaston muutti vuonna 2010 entisistä postin tiloista Kerkkoon koululle.


title: Porvoon kaupunginkirjasto

text: Tolkkisten kirjasto avattiin asiakkaille 17. marraskuuta 1958. Kirjasto toimi Tolkkisten Fritidsgårdenin rakennuksessa ja se ehti toimia myös Postin entisissä tiloissa. Vapaaehtoispohjalta tapahtuvaa kirjalainausta oli harjoitettu aiemminkin: Porvoon höyrysahan kirjasto August Eklöfin sahalla lainasi kirjoja sahan työntekijöille ja kyläläisille vuodesta 1936. Tolkkisten kirjasto lakkautettiin 2010.


title: Jonathan Castro

text: Jonathan Castro Otto eli Jonny (s. 3. maaliskuuta 1994 Vigo, Espanja) on espanjalainen jalkapalloilija. Hän edustaa Englannin Valioliigassa pelaavaa Wolverhampton Wanderersia ja on pelipaikaltaan laitapuolustaja. Jonny pystyy pelaamaan puolustuslinjan molemmilla laidoilla, vasemmalla sekä oikealla.


title: Jonathan Castro

text: Jonny on kotikaupunkinsa jalkapalloseura Celta Vigon kasvatti. Hän nousi seuran reservijoukkueeseen kaudella 2011–2012 ja sai peliaikaa kauden aikana kohtalaisesti.


title: Jonathan Castro

text: Ensiesiintymisensä seuran edustusjoukkueessa Jonny teki 1. syyskuuta 2012 kotiottelussa Osasunaa vastaan. 5. marraskuuta 2012 hän solmi seuran kanssa kesään 2017 asti ulottuvan sopimuksen.


title: Jonathan Castro

text: Lopullisen läpimurtonsa edustusjoukkueessa Jonny teki uuden päävalmentaja Luis Enriquen alaisuudessa kaudella 2013–2014, jonka aikana sarjaotteluita kertyi hänen tilillensä yhteensä 26. 19. tammikuuta 2015 hän teki jatkosopimuksen seuran kanssa, joka oli pituudeltaan nelivuotinen.


title: Jonathan Castro

text: Ensimmäisen maalinsa Jonny onnistui tekemään edustusjoukkueessa 20. helmikuuta 2016 kotiottelussa Eibaria vastaan. Hän pelasi kauden aikana 36 sarjaottelua, jonka päätteeksi joukkue sijoittui lopulta kuudenneksi, joka oikeutti paikkaan Eurooppa-liigan karsintoihin ensi kaudeksi.


title: Jonathan Castro

text: 18. tammikuuta 2017 Jonny teki 2–1-voittomaalin Copa del Reyn puolivälierien ensimmäisessä osaottelussa vieraskentällä Real Madridia vastaan.


title: Kuttajärvi

text: Kuttajärvi on Pohjois-Savossa Kuopion Karttulassa Syvänniemessä sijaitseva järvi.


title: Kuttajärvi

text: Järven pinta-ala on 1 100 hehtaaria eli 11 km². Se on 8,7 kilometriä pitkä ja 4,2 kilometriä leveä. Etenkin järven eteläpää on Kuttasalon vuoksi pitkä ja kapea. Siellä Kiviniemi jakaa sen kahdeksi lahdeksi, joista Soisalon suojaan jää pitempi Koskislahti ja Kiviniemen eteläpuolelle jää lyhyempi Kivilahti. Kuttasalon pohjoispuolelle ja Keihässalon itäpuolelle jää laaja järvenosa, jossa on runsaasti saaria tai luotoja. Sen koillispäässä sijaitsee rannassa Syvänniemi. Edellisten kahden saaren länsipuolella sijaitsee Ruokoselkä, jonka eteläpuolella on runsaasti suuria saaria. Järvialueen lounisosasta työntyy kohti luodetta 1,8 kilometriä pitkä lahti, jossa sijaitsee Kuttakosken kanava. Ruokoselän louteispäässä sijaitsee Viitalahti, jonka Viitasaari täyttää lähes kokonaan. Viereisestä Ala-Muuraisen järvestä nousee varsin hiekkavoittoinen Harttulanharju, joka sukeltaa Viitalahdessa Kuttajärveen .


title: Kuttajärvi

text: Järvessä on laskettu olevan 100 saarta. Niiden yhteispinta-ala on 244 ha, mikä on noin 18,6 % järven kokonaispinta-alasta. Saarista Kuttasalo on yli neliökilometrin suuruinen, 14 muuta saarta ovat yli hehtaarin suuruisia, 77 yli aarin ja loput 8 ovat alle aarin kokoisia. Yli hehtaarin saaria ovat järven pohjoisosassa Keihässalo ja sen viereinen Ukko-Lokki, järven luoteispään Viitalahdessa oleva Viitasaari, kaakkoispäässä sijaitseva Soisalo ja sen vieressä oleva Koirasaari, Kuttasalon kaakkoipuolella olevat Vuohisaari, Siiranen ja Savisaari, Kuttasalon koillispuolella olevat Jaakonsaaret, Tulisaaret, Lyyvinsaari, Kalmonsaari ja Vainikainen, sekä lopuksi järven keskivaihellaa itärannassa sijaitseva Raatosaari.


title: Kuttajärvi

text: Järvi on luodattu ja siitä on julkaistu syvyyskartat. Sen tilavuus on 44 miljoonaa m³ eli 0,044 km³. Järven keskisyvyys on 4,1 metriä ja suurin syvyys on 22,7 metriä. Syvintä kohtaa ei löydy kartasta. Syvimmälle kohdalle sopivia syvänteitä löytyy Viitasaaren koillispuolelta, Ukko-Lokin lounaispuolelta, Kuttasalon länsipuolelta tai Soisalon länsipuolelta.


title: Kuttajärvi

text: Järven rantaviivan pituus on 80 kilometriä, josta saarten rantaviivan yhteispituus on 39 kilometriä. Järven rannat ovat enimmäkseen alavaa metsämaata, joka kohoaa poikkeuksellisesti vain Vuorimäellä 55 metriä järven vedenpintaa korkeammalle. Länsirannoilla on hieman peltomaatakin. Järven itärannalla sijaitsee sen ainoa taajama Syvänniemi, joka on entinen kirkonkylä. Järven lounaispäässä Koskenkylässä on toinen asutustihentymä. Muuten asutus on haja-asutusta, jonka joukossa on vapaa-ajan asutusta. Järven pohjoispuolella kilkee seututie 551, josta haarautuu Suonenjoentie, yhdystiet 5492 ja 16161, jotka kiertävät järven muilta osin.


title: Kuttajärvi

text: Järvi sijaitsee Kymijoen vesistössä (vesistöaluetunnus 14) Rautalamminreitin valuma-alueen (14.7) Virmasveden alueella (14.72), jonka Kuttajärven alueeseen (14.724) järvi kuuluu. Järven vedenpinnan korkeus on 98,1 metriä mpy.


title: Kuttajärvi

text: Valuma-alue saa pääosan vedestään kolmelta valuma-alueelta. Ne ovat Keihäsjoen, Inganjoen ja Kivijoen valuma-alueet. Keihäsjoen valuma-alueen (14.725) pääjärvi on Iso-Lauas (611 ha) ja se laskee Kuttajärven Syvänniemen lahteen lasketun Keihäsjärven (52,3 ha) läpi. Keihäsjärveen laskevat myös Luodejärvi (51 ha) ja Pitkäjärvi (24 ha). Inganjoen valuma-alueen (14.726) laskujoki laskee Koskenkylässä Koskislahteen ja sen pääjärvi on Petäinen (195 ha). Kivijoen valuma-alueen (14.727) laskujoki laskee Koskenkylän läpi Kivilahteen. Joen pääjärvi on Kivijärvi (187 ha) ja siitä laskettuaan Kivijoki virtaa läpivirtausjärvien Kaijan (29 ha) ja Koskisen (19 ha) kautta.


title: Kuttajärvi

text: Kuttajärven alueella on kuusi yli hehtaarin kokoista järveä tai lampea, jotka laskevat suoraan tai välillisesti järveen. Niistä huomattavimpia ovat Iso Mäkilampi (7 ha), Munanlampi (5 ha), Pieni Mäkilampi (3 ha), Akkalampi (2 ha), Mustalampi (1 ha) ja Valkeinen (1 ha).


title: Kuttajärvi

text: Järven lasku-uoma on Kuttakosken kanava, joka laskee Virmasveden Myllyselkään. Sen vedenpinnan korkeus on 97,9 metriä mpy., jolloin lasku-uomaan tulee lyhyelle matkalle pudotusta 0,2 metriä.


title: Kuttajärvi

text: Viimeisen jääkauden jälkeen mannerjäätikkö oli sulanut kokonaan pois noin 11000 vuotta sitten, jolloin maa-alue jäi Itämeren Yoldia-vaiheen peittoon. Yoldiameren vedenpinnan yläpuolelle jäivät sellaiset maa-alueet, joiden nykyinen korkeus merenpinnasta ovat 145–147 metriä mpy. Tällaisia mäkiä ovat Pieni Muuriaismäki ja Kohomäki. Koska maankohoaminen oli tuolloin nopeaa, kuroutuivat lähialueen järvet noin 10000 vuotta sitten Itämeren makeavetisestä Ancylus-vaiheen aikana. Ancylusvaiheen loppupuolella järvien vedenpinnat olivat hieman alempana kuin nykyään. Maankuoren kallistumisesta johtuen monet Suomen järvistä kallistuivat hitaasti etelään, jolloin suuriakin järviä yhdistyivät suuremmiksi järviksi. Näin selitetään suurjärven Muinais-Päijänteen syntyminen. Järvi ulottui etelässä nykyisestä Lahdesta pohjoisessa Pihtiputaaseen. Muinais-Päijänteen vedenpinnan korkeus Iisvedellä vastaa nykyistä 104–105 metriä mpy. Kuttajärven järviallas oli yksi Iisveden tai paremminkin Virmasveden lahti. Kun Muinais-Päijänne mursi etelässä itselleen uuden lasku-uoman 7000 vuotta sitten, laski sen vedenpinta useita metrejä. Tämä on todennäköisesti Kuttajärven syntyhetki.


title: Kuttajärvi

text: Syvänniemen Sourussa on toiminut järvimalmia raudaksi jalostanut rautaruukki, joka lopetti toimintansa Toisen maailmansodan jälkeen.


title: Etelä-Afrikan rajasota

text: Etelä-Afrikan rajasota (myös Namibian itsenäisyyssota) oli sota Lounais-Afrikassa (Namibiassa) vuodesta 1966 vuoteen 1990, jolloin maa itsenäistyi Etelä-Afrikan hallinnasta.


title: Etelä-Afrikan rajasota

text: Sam Nujoma ja Herman Toivo Ya Toivo perustivat SWAPO:n vuonna 1960. Kun YK vuonna 1966 kumosi Etelä-Afrikan Kansainliitolta saaman hallintaoikeuden Namibiaan, katsoi SWAPO olevansa oikeutettu ryhtymään aseelliseen vastarintaan eteläafrikkalaisia ylivoimaisia miehitysjoukkoja vastaan. SWAPO kävi sissisotaa Sambian ja Angolan puolella olevista tukikohdistaan käsin.


title: Etelä-Afrikan rajasota

text: SWAPO sai vuonna 1976 YK:lta tunnustuksen ”ainoana Namibian kansan laillisena edustajana”. 1970-luvulla SWAPO liittoutui Angolaa hallitsevan marxistisen MPLA-puolueen kanssa. Tämä johti siihen, että Etelä-Afrikka ulotti SWAPO:n vastaiset sotilaalliset operaationsa toisinaan myös syvälle Angolan puolelle. Taistelut jatkuivat lähes koko 1980-luvun ajan.


title: Etelä-Afrikan rajasota

text: Etelä-Afrikka suostui YK:n johtamien neuvottelujen jälkeen luopumaan Namibiasta vuonna 1988.


title: Ghost Hound

text: Ghost Hound () on animesarja, jonka ovat tuottaneet Production I.G sekä "Ghost in the Shell" -sarjan luojana tunnettu Masamune Shirow. Shirow kehitteli sarjassa käytettyä pohjaa alun perin jo vuonna 1987.


title: Ghost Hound

text: Sarjan henkilöstöön kuuluuvat ohjaaja Ryūtarō Nakamura ("Serial Experiments Lain", "Kino's Journey"), käsikirjoittaja Chiaki J. Konaka ("Serial Experiments Lain", "The Big O"), hahmosuunnittelija Mariko Oka ("Jigoku Shōjo", "King of Bandit Jing") ja taiteellinen johtaja Hiromasa Ogura ("", ""). Ensi-ilta oli Japanissa 18. lokakuuta 2007 WOWOW -kanavalla. Kanata Asahin piirtämä "Ghost Houndin" mangaversio on julkaistu Mag Gardenin kustantamassa "Comic Blade" -sarjakuvalehdessä.


title: Harjakatto

text:
Harjakatto tai satulakatto on yleinen kattomalli, jota käytetään mm. pien-
ja omakotitaloissa. Katto koostuu yleensä kahdesta eri lappeesta, jotka laskevat katon harjasta eli "aumasta". Harjakatto on käytännöllinen kylmissä sekä sateisissa ilmastoissa, sillä vettä ei kerry katolle vaan se valuu alas usein sadevesikourun ja vesirännin kautta. Täten myös harjakattoa on myös helpompi huoltaa kun esimerkiksi tasakattoa.
Harjakaton yleisiä vesikatetyyppejä ovat mm. pärekatto, tiilikatto ja peltikate.


title: Portugali lasten Eurovision laulukilpailussa

text: Portugali on osallistunut Lasten Eurovision laulukilpailuun neljä kertaa, ensimmäisen kerran vuonna 2006. Portugalin paras sijoitus on vuodelta 2006, jolloin se sijoittui neljänneksitoista Pedro Madeiran esittämällä kappaleella "Deixa-Me Sentir". Portugali piti vuoden 2007 kilpailun jälkeen taukoa kilpailusta ja se palaa vuoden 2017 kilpailuun.


title: Garrett Pilon

text: Garrett Pilon (s. 13. huhtikuuta 1998 Mineola, New York, Yhdysvallat) on kanadalainen jääkiekkoilija, joka edustaa WHL-joukkue Kamloops Blazersia. Hän on Washington Capitalsin kolmannen kierroksen varaus .


title: Garrett Pilon

text: Kamloops Blazers varasi Pilonin vuoden 2013 . Pilon siirtyi Blazersiin kaudeksi 2015–2016, jolloin hän pelasi 71 runkosarjaottelua tehoin 15+32=47. Pudotuspelien seitsemässä ottelussa hän teki kolme tehopistettä. Kauden päätteeksi Washington Capitals varasi Pilonin 87. pelaajana .


title: Garrett Pilon

text: Toisella WHL-kaudellaan, 2016–2017 Pilon oli Blazersin sisäisen pistepörssin kolmas tehtyään 67 ottelussa 20+45=65 tehopistettä. Maaliskuussa 2017 Pilon ja hänet varannut Washington Capitals solmivat kolmivuotisen tulokassopimuksen. Kauden lopussa Pilon teki ammattilaisdebyyttinsä pelatessaan Capitalsin AHL-farmiseura Hershey Bearsissa yhden pudotuspeliottelun.


title: Ruununmylly

text: Ruununmylly on Hämeenlinnan 32. kaupunginosa, joka sijaitsee kaupungin itäpuolella ulottuen Aulangonjärveltä pohjoisessa Katumajärvelle etelässä. Se rajoittuu Idänpään, Luhtialan, Taka-Hätilän, Mäskälän ja Kappolan kaupunginosiin. Pientalovaltainen kaupunginosa on saanut nimensä sen etelärajana virtaavasta Ruununmyllynjoesta, jonka nimi puolestaan juontuu joen varrella sijaitsevasta vanhasta kruunun myllystä. Ruununmyllyn pääkatuja ovat Papinniityntie ja Ruununmyllyntie. Kaupunginosan eteläosan halki kulkee myös valtatie 10.


title: Ruununmylly

text: Ruununmyllyn palvelutarjonta on melko vähäistä. Kaupunginosassa sijaitsevat Ruununmyllyn päiväkoti, alakoulu sekä tilausravintola Kruununmylly. Lapset käyvät perusopetuksen luokkia 1–6 Ruununmyllyn koulussa. Perusopetuksen luokat 7–9 käydään puolestaan Hämeenlinnan yhteiskoulussa. Yhteiskoulussa toimi myös lukio vuoteen 2012, jolloin se lakkautettiin, ja oppilaat siirtyivät joko Kaurialan lukioon tai Hämeenlinnan lyseon lukioon.


title: Ruununmylly

text: Kukostensyrjä on Ruununmyllyyn kuuluva asuinalue, joka muodostaa suuren osan kaupunginosan asutuksesta. Alueen rajoja ei yleensä voi aivan tarkasti edes määritellä, mutta se on osittain yhteneväinen Hätilän vanhan sotilasvirkatalon, Aulangon torpan kanssa. Tämä sotilasvirkataloon kuulunut Aulangon torppa on perustettu 1741, ja se luovutettiin 1917 lastenkodiksi 1800-luvun alkupuolella toimintansa aloittaneelle Hämeenlinnan Rouvasseuralle. Tila ja lastenkodin toiminta siirtyivät vuonna 1936 sisälähetysyhdistykselle, joka sen myöhemmin lakkautti.


title: Ruununmylly

text: Ruununmyllyn eteläpuolella, Mäskälässä, sijaitsevalla uudella Harvoilanmäen asuinalueella järjestettiin vuoden 2007 asuntomessut. Alueella on lähinnä omakoti- ja rivitaloasutusta.


title: Paljavesi

text: Paljavesi on Etelä-Savossa Mikkelissä sijaitseva järvi. Ennen kuntaliitoksia järven itäosa kuului Anttolaan, länsiosa Ristiinaan ja pieni osa pohjoisessa Mikkelin maalaiskuntaan.


title: Paljavesi

text: Järven pinta-ala on 1 100 hehtaaria eli 11 km². Se on 11,2 kilometriä pitkä ja 8,7 kilometriä leveä. Järvi muodostuu pääpiirteissään kahdesta lähes suorasta järvenosasta, jotka tekevät järvestä T-kirjaimen muotoisen. Toinen järvenosista alkaa Anttolasta ja jatkuu länsi-lounaaseen 11 kilometriä, missä se kohtaa Kalmon ja Tarholan yhdistävän, kapean ja vajaa neljä kilometriä pitkän poikittaisen lahden. Kähkölänsaarista Anttolaan olevaa järvenosaa kutsutaan Vitjaseksi. Lahden pohjukat ovat nimeltään Kylälahti ja Tarholanlahti. Toinen T-kirjaimen muodostava järveosa on Parkkilasta alkava kuusi kilometriä pitkä ja kapea lahtimainen osa, joka on myös hyvin suoran muotoinen. Järvenosan nimi on Siiskonsalmi, jonka pohjoispäässä on Kiviniemenselkä ja sen lahtina ovat Enonlahti ja Punkanlahti. Nämä järvenosat kohtaavat kohtisuorasti Outulan kylän kohdalla. Kohtaamispaikalla sijaitsee Paljasaari, jonka eteläpuolelle etelään työntyy lyhyt Keskuslahti. Kapeasuista Keskuslahtea vartioivat lännessä Outulanniemi ja idässä Kaamalanniemi. Kaamalanniemen itäpuolella työntyy etelään 2,5 kilometriä pitkä Kalliosalmen ja Hampunsalmen yhteinen lahti. Se päättyy etelässä Outulanvirtaan, josta Paljavesi laskee Niiniveteen.